###### J e g y z ő k ö n y v

**Készült:** a Karcag Városi Önkormányzat Képviselő-testületének **2018. február 22-én** megtartott nyílt üléséről(**2018/III. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Karcagi‑Nagy Zoltán, Szepesi Tibor, Pánti Ildikó, Lengyel János, képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Sipos Mariann gazdálkodási csoportvezető, Nyester Ferenc önkormányzati tanácsadó, Szabóné Fábián Éva humánpolitikai ügyintéző, Dr. Nagy Molnár Miklós a Györffy István Nagykun Múzeum igazgatója, Balajti József a Környezetvédelmi Kft. ügyvezetője, Daróczi Erzsébet újságíró, lakosság részéről 10-15 fő, Donkó Gábor informatikus, Kompanekné Sánta Mária szervezési ügyintéző, Magyar Mónika jegyzőkönyvvezető

**Távolmaradtak:** Nagyné László Erzsébet, Dr. Kovács László, Andrási András képviselők

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 8 fő megjelent, az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat Karcag Városi Önkormányzat 2017. évi költségvetéséről szóló 1/2017. (I.26.) rendelet módosítására | Dobos László polgármester |
| 1. Javaslat az államháztartáson kívüli források átvételéről és átadásáról szóló 21/2015. (XI.27.) rendelet módosítására | Rózsa Sándor jegyző |
| 1. Javaslat a szociális rászorultságtól független alanyi jogon nyújtott támogatásokról szóló rendelet-tervezetre | Rózsa Sándor jegyző |
| 1. Beszámoló a Déryné Kulturális, Turisztikai, Sport Központ és Könyvtár 2017. évi tevékenységéről | Szepesi Tibor igazgató |
| 1. Javaslat a Déryné Kulturális, Turisztikai, Sport Központ és Könyvtár 2018. évi munkatervének jóváhagyására | Szepesi Tibor igazgató |
| 1. Beszámoló a Györffy István Nagykun Múzeum 2017. évi tevékenységéről | Dr. Nagy Molnár Miklós igazgató |
| 1. Javaslat a Györffy István Nagykun Múzeum 2018. évi munkatervének jóváhagyására | Dr. Nagy Molnár Miklós igazgató |
| 1. Javaslat a Karcag városban működő szavazatszámláló bizottságok tagjainak és póttagjainak megválasztására | Rózsa Sándor jegyző |
| 1. Javaslat a Györffy István Nagykun Múzeum igazgatói állásának pályázati meghirdetésére | Dobos László polgármester |
| 1. Javaslat a hulladékgazdálkodási közfeladat ellátásával kapcsolatos döntésekre | Dobos László polgármester |
| 1. Javaslat a Karcag, külterület 0699/9 hrsz-ú ingatlan Laboncz Sándor részére történő részbeni haszonbérbe adására | Dobos László polgármester |
| 1. Javaslat a Karcag, külterület 01118/2 hrsz-ú ingatlan (téglagyári-halastó) Nagykun Horgász Egyesület részére történő haszonkölcsönbe adására | Dobos László polgármester |
| 1. Javaslat a Karcag, Széchenyi István sugárút 83. C. épület fsz. 4. alatti 33,68 m2  alapterületű önkormányzati bérlakás pályázat útján történő bérbeadására | Dobos László polgármester |
| 1. Jelentés a lejárt határidejű határozatok végrehajtásáról | Rózsa Sándor jegyző  Dr. Bukács Annamária irodavezető  Szabóné Bóka Réka költségvetési csoportvezető |
| 1. Javaslat a Nagykunsági Környezetvédelmi, Területfejlesztési és Szolgáltató Korlátolt Felelősségű Társaság új székhelyének meghatározására | Dobos László polgármester |
| 1. Javaslat a Karcag, Széchenyi István sugárút 67/C. 2. em. 12. alatti önkormányzati bérlakás Kissné Pócsi Ilona Erika részére történő bérbeadására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**32/2018. (II.22.) „kt.” sz. h a t á r o z a t**

**a Karcag Városi Önkormányzat Képviselő-testülete 2018. február 22-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy az **15-től 16-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

**33/2018. (II.22.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **15-től 16-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László:** Február 25-én, vasárnap lesz a Kommunizmus Áldozatainak Emléknapja,ezen a napon emlékeznek a több tízezer, családjától elválasztott és kényszermunkatáborba hurcolt honfitársukra, a koholt vádak alapján mészárszékre küldött nemzettársaikra, az ellenállóként mártírhalált halt hősökre.

Együttérzésük jeléül kérte, hogy egy perces néma felállással tisztelegjenek az áldozatok és hozzátartozóik előtt.

***– 1 perces néma felállás –***

**Dobos László polgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **Január 25-én** a Kodály Év alkalmából rendezett *Kodály 135* című műsorra, a Szolnoki Bartók Béla Kamarakórus hangversenyére várták az általános iskolás diákokat a Déryné Kulturális Központba.
* **Január 26-án** rendezte meg éves közgyűlését a Nagykun Bajtársi Egyesület. A tagságot Dobos László polgármester köszöntötte.
* **Január 26-én** került sor a Szentannai Sámuel Középiskola és Kollégium végzős tanulóinak szalagavató ünnepségére a Déryné Kulturális Központban. Jelen volt Pánti Ildikó képviselő.
* **Január 27-én** volt a Járási Hivatal évértékelő értekezlete. A hivatal dolgozóit Dobos László polgármester köszöntötte.
* **Január 27-én** került megrendezésre a Kárpát-medencei Hagyományos Disznótor a Lovagudvarban. A rendezvényen részt vettek Pánti Ildikó és Nagyné László Erzsébet képviselők.
* **Január 27-én** tartották meg a „Mindig van remény” Daganatos Betegekért Alapítvány rendezvényét a rákellenes világnap alkalmából. Az eseményen Pánti Ildikó és Nagyné László Erzsébet képviselték Karcag Város Önkormányzatát.
* **Ugyanezen a napon** került megrendezésre a Városi Sportcsarnokban a Játékos Sorverseny országos elődöntője. A sportrendezvényen részt vett Szepesi Tibor képviselő.
* **Február 1-jén** tartotta a Városi Diák Önkormányzatválasztással egybekötött közgyűlését az Ifjúsági Házban. A diákönkormányzat képviselőit Dobos László polgármester köszöntötte.
* **Február 1-jén** nyílt meg a Magyar Kereskedelmi és Vendéglátóipari Múzeum „A szódavíz” című utazó kiállítása a Györffy István Nagykun Múzeumban. A megnyitón Kovács Szilvia alpolgármester képviselte az önkormányzatot.
* **Február 2-án** adták át a Nemzeti Agrárkamara Információs Központját a volt Csokonai Könyvtár épületében. Az átadón részt vett Molnár Pál képviselő és Kovács Szilvia alpolgármester, köszöntőt mondott Dobos László polgármester és Kovács Sándor, a megyei közgyűlés elnöke.
* **Február 2-án** a Hermann Ottó Intézet *Alkalmazkodj okosan!* címmel klímavédelmi konferenciát rendezett a Déryné Kulturális Központban. A konferencián többek között Reisz Lóránt, a Herman Ottó Intézet igazgatója, Radics Kornélia, az Országos Meteorológiai Szolgálat elnöke, Gyuricza Csaba, a Nemzeti Agrárkutatási és Innovációs Központ főigazgatója, valamint Kovács Sándor, a JNSZ Megyei Közgyűlés elnöke előadását hallgathatták meg az érdeklődők. A rendezvényen részt vettek Pánti Ildikó, Szepesi Tibor és Karcagi Nagy Zoltán képviselők, Kovács Szilvia alpolgármester, valamint Dobos László polgármester. A vendégeket dr. Fazekas Sándor földművelésügyi miniszter, országgyűlési képviselő köszöntötte.
* **Február 3-án** került megrendezésre a Déryné Kulturális Központban a DDC Sport Egyesület Országos Minősítő Fashion Dance és Rock & Show farsangi táncversenye. A versenyt Dobos László polgármester nyitotta meg.
* **Február 3-án**, a Szolnokon megrendezett XXVI. Megyebálon Dobos László polgármester képviselte Karcag Város Önkormányzatát.
* **Február 9-én** a Világjárók sorozat vendége Németh Mihály volt, aki grúziai útjáról mesélt az Ifjúsági Házban.
* **Február 10-én** a Györffy István Katolikus Általános Iskola és a „Nyelvi laborral a nyelvtanulásért” Alapítvány jótékonysági bált rendezett a Déryné Kulturális Központban. Jelen voltak Pánti Ildikó, Karcagi Nagy Zoltán, Molnár Pál és dr. Kanász-Nagy László képviselők, továbbá Kovács Szilvia alpolgármester. A vendégeket Dobos László polgármester köszöntötte.
* **Február 12-én volt** a Györffy Napok rendezvénysorozat ünnepélyes megnyitója, ahol Pánti Ildikó, Molnár Pál és Karcagi Nagy Zoltán képviselték az önkormányzatot, akik megkoszorúzták a névadó Múzeumparkban található szobrát is.
* **Február 13-án** tartották a Marista Általános Iskola farsangi felvonulását a városban. A rendezvényen részt vett Pánti Ildikó képviselő asszony.
* **Február 15-én rendezték** meg a fogyatékkal élők atlétikai versenyét a Sportcsarnokban. Jelen volt Szepesi Tibor képviselő.
* **Február 16-a és 18-a között** zajlott az Asztalitenisz Országos Diákolimpiai döntő városunkban. A versenyen az ország közel 400 általános és középiskolás tanulója vett részt. A város önkormányzatát Pánti Ildikó és Szepesi Tibor képviselték a sporteseményen. A versenyzőket Dobos László polgármester köszöntötte.
* **Február 16-án** rendezte meg aGyörffy István Katolikus Általános Iskola a hagyományos Györffy Néptánc Gála című programot. A gálán részt vettek Pánti Ildikó és Molnár Pál képviselők.
* **Február 17-én** a „Karcagért” Közalapítvány és Karcag Város Önkormányzata jótékonysági bált rendezett a Déryné Kulturális Központban. A bevételt a szervezők Karcag kerékpárútjainak fejlesztésére ajánlották fel. A jótékonysági rendezvényen jelen voltak Szepesi Tibor, Karcagi Nagy Zoltán, dr. Kanász-Nagy László és Molnár Pál képviselők, valamint Kovács Szilvia és Gyurcsek János alpolgármesterek. Köszöntőt mondott Dobos László polgármester.
* **Február 19-én** került sor az Ápolók Napja alkalmából rendezett ünnepségre a Kátai Gábor Kórházban, ahol Nagyné László Erzsébet és Kovács Szilvia alpolgármester képviselték a városvezetést.
* **Február 20-án** mutatták be a Trianoni Szemle című folyóirat 2017. évi 3-4. számát a Csokonai Könyvtárban. A bemutatón Kovács Szilvia alpolgármester vett rész az önkormányzat részéről.
* **Február 21-én** tartották a Horváth Ferenc úti Idősek Otthonának farsangi rendezvényét. A rendezvényen jelen voltak Pánti Ildikó és Molnár Pál képviselők.
* **Február 22-én** került sor a Zöldfa úti Idősek Otthonának farsangi ünnepségére, ahol Molnár Pál képviselte a városi önkormányzatot.
* **Ma délelőtt** került sor az Anyák Háza program keretében megvalósult Anyaszállás átadására a Kátai Gábor Kórházban. Az átadó ünnepségen részt vettek Pánti Ildikó, Szepesi Tibor, Nagyné László Erzsébet és Karcagi Nagy Zoltán képviselők, Kovács Szilvia alpolgármester, valamint Dobos László polgármester.

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**34/2018. (II.22.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** A napirendek tárgyalása előtt köszöntötte a Szentannai Sámuel Középiskola és Kollégium tanulóit és felkészítő pedagógusait, akik a „MezőgépÉSZek” országos szakmai csapatversenyén első helyezést értek el, mellyel elnyerték a fődíjat, így a Földművelésügyi Minisztérium jóvoltából egy négynapos szakmai tanulmányúton vehetnek részt Németországban, két csúcstechnológiás traktorgyár meglátogatásán.

A kimagasló eredményhez az önkormányzat nevében gratulált, további szép sikereket kívánt.

Felkérte, hogy a tanulók és felkészítő pedagógusaik – nevük elhangzása után –legyenek szívesek kifáradni és az ajándékot átvenni!

A csapat tagjai: Apagyi Bence, Fülöp Imre Géza, Kovács Norbert, Kun Zoltán, Tóth Zoltán.

Felkészítő pedagógusok: Futó Lajos, Simon Gyula, Balogh István tanárurak.

***– köszöntés, ajándékok átadása –***

**Dobos László polgármester:** Bejelentette, hogy a szabadságolási tervtől eltért, a két ülés között eltelt időszakban, 2018. február 9-én vett ki szabadságot.

Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Lengyel János képviselő:** „Tisztelt polgármester úr, tisztelt képviselőtestület, tisztelt jelenlévők, tisztelt televíziónézők. Kérdést szeretnék feltenni a Kisújszállási úttal kapcsolatosan, aminek a korábbi ígéretekhez képest már rég el kellett volna készülnie. Szeretném megkérdezni, hogy mikor indulnak meg a munkálatok és mikorra lesz már végre kész a Kisújszállási út, mert a lakosság már nagyon várja, egy ígérettáblát már sikerült kitenniük, csak a dátumot felejtették le róla.

Nagyon fontos a kórházi parkolás, új parkolóhelyek kialakítása  a legtöbb embert foglalkoztató és érintő probléma. Nagyon helyesnek tartom, hogy van ingyenes parkolási lehetőség, de tapasztaljuk sajnos, hogy nincs elég parkolóhely, sokkal több ingyenes parkolóhelyre lenne szükség. Megoldásként többször javasoltam már a kórház nagykapujánál az autósok által önkényesen birtokba vett parkoló szigetnek, ami jelenleg egy sártenger, szilárd burkolattal való ellátását. Kérdésem az polgármester úrhoz, hogy lesznek-e létesítve új parkolóhelyek a kórháznál, és ha igen mikorra tervezik ezeknek a megvalósítását?

Továbbá meg szeretném kérdezni, hogy a tervek szerint mikorra lesznek kész a parkolási lehetőségek a régi könyvtár épületénél? A Nemzeti Agrárkamara megnyitója alatt  az ott lakók panaszkodtak, hogy sártengerré változtatták az autók a környező utcákat. Elmondtam nekik, hogy létesülnek parkolóhelyek ároklefedéssel, illetve a régi könyvtár hátsó udvara is az lesz, de a kérdésükre, hogy mikor lesz kész annyit tudott megígérni, hogy polgármester urat fogja erről megkérdezni. Mind a városi fenntartásban lévő, mind a közút kezelésében lévő utak katasztrofális állapotban vannak  kátyú-kátyú hátán, amik megkeserítik a lakosság mindennapjait. Kérdésem az, hogy mikor, vagy egyáltalán megindulnak-e a kátyúzási munkálatok időben, vagy úgy, mint tavaly, megvárják majd vele megint a jó időt?

Tájékoztatást szeretnék kérni és kapni polgármester úrtól arról, hogy a város befizette-e már a rászabott több millió forintos erdészeti hatósági bírságot, amit az elektronikai hulladékhasznosító építése miatt kapott a város, mert erdő minősítésű területre is építkeztek. Kérdésem az, hogy mennyi, hány millió forint ez a bírság pontosan, és lesz-e folytatása ennek az ügynek?

Az előző interpellációjával kapcsolatban, levelet kaptam a Hivataltól, amiben tájékoztattak arról, hogy a Vágóhíd utca kátyúival és útpadkájával, illetve a közútkezelő silány munkájával kapcsolatos észrevételeimet továbbították a Magyar Közút Nonprofit Zrt-nek. A válaszlevél megérkezett, és lesokkolt a tartalma, őszintén úgy érzem, kezd ez a levelezgetés komolytalanná válni. Röviden ismertetem a levél tartalmát: Elismerik, hogy valóban rendezésre szorul a Vágóhíd utca, de téli leállás van, így majd annak leteltével nyílik lehetőségük az útpadkát rendezni. Az ettől a nagy cégtől el nem várható módon, itt következik a kicsinyes, alattomos bosszú az ott lakókkal szemben, mivel ő mindig rájuk hivatkozva az ő jelzéseikre interpellált. Azt írják, idézem: Az itt található forgalomvonzó létesítmény (malom) hatására a probléma mindig jelentkezni fog. Hosszútávon a megállási tilalom bevezetése vagy parkolóhelyek létesítése vezetne eredményre. Ezt felháborító valótlanságnak tartom, hogy a malom forgalma miatt néz úgy ki a Vágóhíd utca, ahogy kinéz, a problémás részek messzebb vannak a malomtól. Kérném polgármester urat, hogy a megállni tilos táblát semmiféleképpen ne engedje kihelyezni a Vágóhíd utcára, mert semmi nem indokolja. Ez a közútkezelő bosszúja azért, mert szólni mertek a katasztrofális állapotok miatt, ne nehezítsék meg az ott élők életét ezzel a táblával, semmi szükség rá. Ez ismét alátámasztja annak a helyességét szükségszerűségét, amit polgármester úr előző Képviselő-testületi ülésen határozottan megígért, miszerint ígéretet tett Karcag város lakosainak, hogy kezdeményezni fogja a közútkezelő vezetőjének a lemondatását. Szeretném ezt a helyes, felelősség teljes döntését megköszönni a város lakosainak nevében is. Ez a lépés már nagyon időszerű volt. Meg szeretném kérdezni polgármester urat arról, hogy, hogyan fogadta a közútkezelő a vezetőjének lemondatására irányuló kezdeményezését, mikor lesz új, Karcag városával együttműködő vezetője a közútkezelőnek?

Több alkalommal szólaltam már fel a 4-es főút melletti parkolók visszataszító, turistariasztó szemetes látványáról,  és kértem polgármester urat, hogy szedesse már össze a szemetet, de mindig arról próbált meggyőzni sikertelenül, hogy ez a város nem képes összeszedni a szemetet, mert nincs rá forrása. Tájékoztatni szeretném a Képviselő-testület tagjait, hogy a 4-es főút karcagi külterületén, a télen tisztítókaszálást végeztek, ennek köszönhetően feltárult az a borzalmas látvány, hogy nem csak a parkolók, hanem az egész 4-es főút melletti rész tele van szeméttel, az útszéli árkokban egymást érik a petpalackok. Ez a város szégyene, az egész főút melletti szakaszon szükséges a szemét összeszedetése. A közútkezelő nem végzi el ezt a munkát, neki nem érdeke Karcag város turizmusa, fejlődése. Ismételten kérem polgármester urat gondolja át, és próbáljon megoldást találni és felszámolni ezt a csúfságot. Tegyük élhetőbbé városunkat! Köszönöm szépen, várom megtisztelő válaszát.”

**Dobos László polgármester:** Válaszolta, hogy a kampány megkezdődött, most már nem csak hivatalosan. Képviselő úr minden Képviselő-testületi ülésen felvetette már ezeket a dolgokat. Amennyiben nem tette volna meg, akkor személyesen mondja el, felhívva a közútkezelő figyelmét arra, hogy továbbra is áldatlan a helyzet.

Ha most kezdenék el a parkolók építését és az utak javítását, akkor minden karcagi lakos fel lenne háborodva, hogy ilyen rossz időjárási körülmények között szándékoznak utakat építeni. Gyakorlatilag szeptember–november óta folyamatosan mondja képviselő úr ezeket a dolgokat, pontosan akkor, amikor lehetetlen az utakat javítani, képtelenség utat építeni, nem célszerű ilyen munkálatokat ilyen időjárásban elvégezni. Röviden a kérdésére a válasz, hogy a jó idő beálltával megkezdik a rájuk eső munkálatokat.

Ami a közútkezelőt illeti, nagyon jó dolog, hogy az a bizonyos tábla már kikerült, azt jelenti, hogy a forrás már megvan, és ugrásra készen várnak a kivitelezés megkezdésére. Nagyon reménykedik képviselő úrral és mindenkivel egyetemben, hogy a jó idő beálltával a Kisújszállási úti rekonstrukció elvégzésre kerül.

A parkolók kialakítása nem könnyű dolog, amennyiben át nézte volna képviselő úr tüzetesen a város költségvétését, hogy mennyi forrás áll rendelkezésre ebben az ügyben, illetve ha figyelt volna arra, hogy Molnár Pál képviselő úr el is mondta azokat a területeket, ahol majd a parkolók kialakításra kerülnek, akkor mindezekkel tisztában lenne. Nyilvánvalóan az urbanizációval egyre forgalmasabb lesznek az utcák, egyre több parkolóra van szükség. Folyamatosan próbálják ezeket kialakítani ároklefedéssel, akár ott az említett volt Csokonai Könyvtár környékén, ahol megnövekedett a forgalom. Két intézmény is található a volt Csokonai könyvtár épületében, és még pluszban ott van az iskola is, tehát mindenképpen megoldásra váró feladat.

Hasonlóképpen fontos a Kórház parkolójának a kialakítása is, ebben az ügyben már konzultált főigazgató asszonnyal, meg fogják találni a megoldást, de mindenképpen csak a jó idő beálltával, hiszen ilyen időben a földmunkákat sem lehet végezni. Amennyiben a Rendőrkapitányság is elkészül, akkor a József Attila úton a Központi Rendelő oldalában is kialakításra kerülnek parkolók, de csupán a lehetőségekhez mérten fognak tudni kialakítani parkolókat. A Közútkezelő felé is megtette a kezdeményezést, nem vezérigazgató úr felé, hiszen nem őt személyesen fogja megkeresni, miszerint mondjon le, hanem a megfelelő személyek erre meg fogják kérni. Már korábban is indítványozta a megoldást. Hiszen az ő felelősségük a millió szemét is, amely a 4-es út mellett van. Amit már korábban is elmondott képviselő úrnak, most is hangsúlyozza, hogy oda közmunkásokat nem enged kivezényelni, hiszen a közmunka programban le van szabályozva, hogy azok a bizonyos munkatársak, hol dolgozhatnak. Amennyiben bármikor ellenőrzést kapna a Városgondnokság, –*egyébként a 4.fkl. út nem tartozik közzé*- a közmunka program végrehajtását ellenőrizve, akkor igazgató úr nem tudna arra mit mondani az ellenőröknek, miért tartózkodnak a 4-es út mellett a közmunkások, miért nem azt a munkát végzik, amelyet a pályázat alapján kötelező elvégezniük. Tehát erre nem lehet pályázni, és továbbra sem fogja engedni, illetve nem szoktatnak rá senkit, hogy más helyett dolgozzanak, nem az ő kötelességük. Ez egyébként közös odafigyelést is igényelhet, hiszen az a nagy mennyiségű szemét, és azokban található dolgok, még csak nem is az utazók részéről kerülnek ki az út mellé, mint például a döglött állat tetemek, hanem valahonnan a környékbéliek által kerülnek oda. Egy kis tudatosság kellene az emberek részéről is, ez nem az ő felelősségük. Nem tud erről intézkedni, ahogy a bejövő hidegről sem, de nem is akar. Hiszen akkor rászoknának a különböző cégek arra, hogy az Önkormányzat a szerény költségvetéséből oldja meg azokat a problémákat, melyek nem az ő feladatuk, és ezáltal képviselő úr joggal megkérdezhetné azt, hogy miért oda költötték a költségvetésben rendelkezésre álló pénzt, miért nem arra, amit megszavaztak. Köszöni szépen.

* ***Nagyné László Erzsébet képviselő asszony és Dr. Kovács László képviselő úr megérkezett –***

**Dobos László polgármester:** Van-e további kérdés a napirendi pontok megtárgyalása előtt?

**Szepesi Tibor képviselő, a Déryné Kulturális, Turisztikai Spot Központ és Könyvtár igazgatója:** Jegyző úr felsorolásában már elhangzott, hogy a Karcag Városi Diák Önkormányzat alakuló ülése megtörtént az előző hónapban. Elmondható, hogy valóban a Karcag Városi Diák Önkormányzat együttműködve, amiről már tárgyaltak, a Központi Ifjúsági Egyesülettel Karcag Város Önkormányzata, illetve a Déryné Kulturális Turisztikai és Sport Központ, ennek már látható nyoma ez a vezetőség választás, hiszen a városban található közép- és általános iskolák irányába megkereséssel éltek, szeretnének felállítani újra a városi diákönkormányzatot. Erre a felhívásra nagyon sokan jelentkeztek, és maguk az iskolák, annak képviselői választották meg magát a diákönkormányzatot, annak elnökét. A Képviselő-testület előtt, illetve a televízió nyilvánossága előtt szeretné bemutatni a megválasztott fiatalokat, Karcag Város Diák Önkormányzatának vezetőségét. Ezen az ülésen elnökké választották Cséti Gabriellát, vezetőségi tagok: Varga Petra, Tóth Fanni Laura, Fodor Dávid. Ők valamennyien a Karcagi Nagykun Református Gimnázium tanulói, valamint Kiss Milán, a Györffy István Katolikus Általános Iskola tanulója. A munkájukat elkezdték, várják ötleteiket, javaslataikat, a folyamatos együttműködésben bízva. Gratulál, és sok sikert kíván a Karcag Városi Diák Önkormányzat vezetőségének. Köszöni szépen.

**Dobos László polgármester:** Valóban jelen volt azon az alakuló, legutóbbi diák önkormányzati ülésen. Nagyon szimpatikus arcokat látott, a tisztelt vezetőségi tagokon és elnökségi tagokon kívül is. Komolyan veszik a dolgot, amely végtelenül fontos, hiszen az önkormányzatnál is a tőlük telhető legnagyobb mértékben odafigyelnek a karcagi ifjúságra. A Karcag Városi Diák Önkormányzat vezetősége azt is vállalta és feladata is, hogy az oktatási intézményekbe megfelelő életet, szervezetettséget vigyen, kapcsolódva a város eseményeihez, munkájához, tehát ők az összekötő kapcsok. Biztos benne, hogy mindannyijuk rátermett erre a posztra, hiszen ott egy választás útján nyerték el a megbízatásukat. Fontos a városi diák önkormányzat léte, szerepe mindenki számára, azt kívánja, hogy nagy lendülettel és fiatalos hévvel vágjanak bele a munkába, és közös örömükre végezzék a vállalt feladatukat. Gratulál a Karcag Városi Diák Önkormányzat elnökének, és vezetőségi tagjainak, sok erőt kíván a munkájukhoz.

Van-e további kérdés?

**Molnár Pál képviselő:** Elmondta, hogy bár még zord az időjárás, de hamarosan beköszönt a jó idő, és egyre nagyobb mennyiségben lesz majd jelen a zöld növedék a közterületeken illetve az utcákon is. Az elmúlt években tapasztalható volt már, hogy a közterületeken lévő fák állapota olyan, hogy gyakran a kis utcákban a közlekedést lehetetlenné teszik. Most van arra lehetőség, különösen márciustól lesz idő és munkaerő is, amikor a közmunka program, illetve pályázatok beindulnak, ezáltal rendbe tudnák ezeket a területeket hozni. Ehhez azonban szükséges egy felmérés elkészítése, illetve hatósági támogatás is kellene azokra területekre, biztosítva azt, hogy a munkálatokat maradéktalanul el tudja végezni egy külső vállalkozó, vagy akár a Városgondnokság is. Az elmúlt időszakban sikerült olyan gépeket, eszközöket beszerezni, amelyekkel a magasabb fák gallyazása is elvégezhető, akár 8 méteres magasságig. Azonban gyakran az itt lakók elégedetlenségébe, és akár bosszújába is botlanak, amikor is ezeket a munkálatokat elvégzik. Olyan indokokat felhozva, miszerint ez az ő fájuk, amely a közterületen található, ahhoz nem lehet nyúlni, és bizony ez a közlekedést akadályozza, illetve a szolgáltatások elvégzését, gondolva itt a hulladékszállításra, hiszen 20-30 milliós értékű autóknak az oldalát teszik tönkre, illetve a hidraulikus rendszerében okoz meghibásodást, az, hogy a fák már annyira magasra nőttek. Ebben szeretne segítséget, támogatást kérni, hogy a Városgondnokság ezt a feladatot el tudja végezni. A Hivatal részéről pedig kellene egy felmérést készíteni, és a munkák során kérnek közterület felügyeleti támogatást is, hogy zökkenőmentesen lehessen a munkájukat végezni. Egyébként lakossági megkeresés is volt már képviselői fogadóóráján, irányába, amikor is több lakó bejelentette, hogy mely szakaszokon szeretnék a közlekedés biztonságosabbá tétele végett, egyáltalán a közlekedés biztosítása miatt, a gallyazást elvégeztetni.

Az előbbi témával kapcsolatban, melyet képviselő úr vetett fel, elmondta, hogy nem voltak hiábavalók a nyár folyamán a közútkezelővel folytatott megbeszélések. Igaz, hogy nyári időszak volt, de már akkor felvetette a síkosság mentesítésnek a fontosságát és lényegességét. Azt tapasztalta a tél folyamán, hogy a közútkezelő sokkal precízebben, pontosabban végezte azt a munkát, mint az előzőekben. Szeretné kiemelni a munkájukat is, található olyan terület, ahol kifogásolható a munkájuk, de meg kell nézni a költségvetésüket. Nem biztos, hogy az igazgatóval van a probléma, lehet, hogy csupán ennyiből tudnak gazdálkodni. Óva intene bárkit, aki abba az irányba biztatja és buzdítja a polgármester urat, hogy a közútkezelő vezetőjét el kell mozdítani, mert nem lehet tudni, hogy milyen a költségvetése. A síkosság mentesítésben viszont nagyot léptek előre. Gyakran még a Városgondnokság éber munkatársait is képesek megelőzni a szóróanyagok kijuttatásában, amely mindenképpen örvendetes.

A parkolásokkal kapcsolatban elmondja, hogy a könyvtár környékének parkolási problémái meg lesznek oldva. A közmunka keretében sikeres pályázatot adtak be, mely viszont nem azt jelenti, hogy az itt lévő intézmények és a körzet képviselőinek a forrásait nem kell felhasználni, mert az önerőhöz természetesen szükség lesz rá. Ez egy több 10 millió forintos munka, mely úgy gondolja, hogy nagyon hamar el fog készülni, ahhoz képest, hogy a kérések és az igények mikor érkeztek be. Hamarabb végre lehetett volna hajtani, ha például 60 millió forintot az Önkormányzat saját költségvetéséből ráfordít, de mennyivel költséghatékonyabb, így hogy pályázat útján sikerült megoldani. Ha saját forrásból oldották volna meg, akkor az a támadás éri őket, hogy miért nem pályáztak, miért nem a jó gazda gondosságával foglalkoznak a költségvetéssel? Úgy gondolja, hogy egy nagyon gyors, precíz munkával, május környékén az árkok le lesznek fedve, és lehet kezdeni a parkolóknak a kialakítását.

A kátyuzási munkák beindítását illetően, a következő Képviselő-testületi ülésen, azaz évente, márciusban tárgyalni szokták az út-híd keret kapcsán az Önkormányzat a kátyuzási keretet. Felhívná a figyelmet arra, hogy az út-híd keretet meg kellene nézni, hogy mennyi forrás áll rendelkezésre a kátyuk kijavítására. Ugyanis ebben az évben is pályázott a Városgondnokság a START munkaprogram keretében kátyuk kijavítására, de a pályázati források sokkal szűkösebbek, mint az elmúlt években voltak, és ahhoz, hogy egy jó minőségű és teljes körű munkát el tudjanak végezni, az Önkormányzatnak is nagyobb forrásokat kell biztosítani, mint az elmúlt években. Sajnos pályázati forrásból kevés a valószínűsége, hogy ezt meg tudják valósítani. Köszöni szépen.

**Dobos László polgármester:** Megköszönte a hozzászólást. A gallyazási munkálatokat el kell végezni, gyakorlatilag a közlekedés biztonságát veszélyeztetik az általában sarkokon található fák, bokrok, sajnos számtalan ilyen van. A közterület-felügyelők a felmérést elvégezték, elkészítették, mivel a Hivatalba, és hozzá személyesen is eljutott már a fogadóórájára sok ilyenfajta kérés. Biztos, hogy ellenállásba fog ütközni, és Lengyel János képviselő úr is fog interpellálni abban az ügyben, hogy miért kell ezeket a növényeket kivágni, közben pedig miért nem biztonságos a közlekedés. Tehát nagyon nehéz, hiszen mindig lehet valamibe akaszkodni. A felmérés elkészült, kéri, hogy a munkálatok megkezdése előtt még konzultáljanak képviselő úrral, megnézni a rendelkezésükre álló térképet, és természetesen biztosítják a közterület-felügyelőt, ahogy képviselő úr kérte. Érdekes, hiszen aki ültette azokat a fákat, bokrokat, úgy veszi, mintha saját tulajdona lenne, annak ellenére, hogy közterületen van. Nagyon jó dolog, ha valaki szereti a növényeket, amely által a települést is gazdagítja, de ha jobban megnő, akadályozza a kilátást, akár emberi életeket is veszélyeztethet. Egy okos, közbülső kompromisszumot kell kötni a közlekedők és a vélt tulajdonosok között, és csak a szükséges mértékben visszanyesegetni a növényeket, de a munkálatokat mindenképpen még a rügyfakadás előtt el kell végezni, azért, hogy biztonságosabban lehessen közlekedni.

A megyei közútkezelő vezérigazgatója azzal követte el a hibát, hogy mondott egy konkrét dátumot. Figyelte, ahogy igazgató úr is tájékoztatást adott a megjelenteknek mindenről, látta, hogy jobbikos képviselő úr jegyzetelt buzgón, és nyilván számon fogja kérni az időpontokat, melyeket igazgató úr is említett. Így járt vezérigazgató úr is, hogy mondott egy olyan dátumot, amelyet nem kellett volna, mindenki füle hallatára. Az tény, hogy viszonylag szűk keretből kell gazdálkodnia, ezt tudomásul kell venni, meg kell érteni. Többet nem tud hozzátenni, ha nem kap máshonnan, illetve ha nem sikeresek a pályázataik. Sajnos bejelentett egy olyan dolgot, melyet tudván tudhatott, hogy nem tud teljesíteni. Most már próbálják magukat összekapni, de így is kellett volna már az elejétől fogva tenniük.

**Dobos László polgármester:** Van-e további kérdés?

**Pánti Ildikó képviselő:** Kérdése, hogy van-e arra lehetőség, hogy a nyugdíjfolyósító ügyfélfogadási rendjét járási szinten, havonta növelni? Jelenleg minden hónap első szerdáján van ez az ügyfélfogadás, de el kell mondani, hogy főként ilyenkor év elején, rengetegen vannak ezen az egy délutánon. Nagyon hasznosnak tartaná, ha havonta legalább két alkalommal a nyugdíjfolyósító igazgatóságtól ki tudnának jönni. Karcag város járási székhely, tehát a környékről is sokan jönnek, és bizony sok idős korosztály, hiszen ők a megszólítottak. Sok a mozgássérült, tehát amennyiben ügyfélbarát ügyintézésben gondolkodnának, amely követhető, akkor próbálják meg ennek lehetőségét megvalósítani, hiszen ezek az ügyek nagyon időigényesek, ahány eset annyi féle ügyintézést igényel. Köszöni szépen.

**Dobos László polgármester:** Köszöni szépen a felvetést képviselő asszonynak. A járás adja a helyet, ahol ez a bizonyos ügyfélszolgálat havonta egy alkalommal rendelkezésére áll a nyugdíjasok, illetve nyugdíjba menő személyek számára, a Kormányhivatal megbízásából. Ezért megkéri Rózsa Sándor jegyző urat, hogy kezdeményezze hivatalosan az ügyfélszolgálatnak a havi minimum két alkalommal történő ittlétét, melynek érdekében levelet fognak írni a Kormánymegbízott asszonynak a szolgáltatás idejének kibővítése céljából. Köszöni szépen.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat Karcag Városi Önkormányzat 2017. évi költségvetéséről szóló 1/2017. (I.26.) rendelet módosítására |

**Dobos László polgármester:** Elmondta, hogy törvény által előírt feladatuk, hogy az utolsó negyedévet is átnézzék, és a különböző pénzügyi forgalmat is a költségvetésben módosításként regisztrálják. Összességében 1.018.313.770.-forint összegre alakult a bevételi és kiadási előirányzat.

**Dobos László polgármester:** Megkérdezi Karcagi Nagy Zoltán képviselő urat, a Pénzügyi, Fejlesztési és Mezőgazdasági Bizottság elnökét, hogy tárgyalták-e a napirendi pontot?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Elmondta, hogy jelen módosító javaslat a 2017. évre vonatkozó utolsó költségvetés módosítás, amely összességében, ahogy polgármester úr is az előbbiekben már említette, 1.018.313.770.-forint összegű bevételi és kiadási előirányzat növekedést tartalmaz. A javaslat tartalmazza továbbá a decemberi módosítás óta eltelt időszakban a képviselő-testületi döntéseket, az önkormányzat irányítása alá tartozó költségvetési szervek által beadott előirányzatok közötti átcsoportosítási kérelmeket. Tartalmazza az önkormányzat irányítása alá tartozó költségvetési szervek által beadott előirányzatok közötti átcsoportosítási kérelmeket, az időközben a központi költségvetésből lebontott támogatásokat, így például a komplex hulladékgazdálkodás pályázat megvalósítására 838.906.063.-forintot, illetve egyéb támogatások államháztartáson belülről 155.982.431.-forintos összeggel. Ebből a Karcag Városi Önkormányzat Városgondnoksága a Munkaügyi Központtól közfoglalkoztatásra 98.335.742.-forint, továbbá 53.969.973.-forintot tartalmaz a javaslat. Így az Önkormányzat 2017. évi költségvetése bevételi és kiadási főösszegének finanszírozási műveleteket is tartalmazó módosított előirányzata 6.840.352.961.-forint.

A Pénzügyi, Fejlesztési és Mezőgazdasági Bizottság megtárgyalta az utóbbi ülésén, és a Képviselő-testület felé elfogadásra javasolja.

**Dobos László polgármester:** Megköszönte a válaszát. Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Karcag Városi Önkormányzat 2017. évi költségvetéséről szóló 1/2017. (I.26.) rendelet módosítására vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat, 1 tartózkodás. Nemleges szavazat nem volt.

Karcag Városi Önkormányzat Képviselő-testületének

**3/2018. (II.23.) önkormányzati rendelete**

**a Karcag Városi Önkormányzat 2017. évi költségvetéséről szóló 1/2017. (I.26.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) és f) pontjában, az államháztartásról szóló 2011. évi CXCV. törvény 23-24. §-ában meghatározott jogalkotói jogkörében, a Magyarország gazdasági stabilitásáról szóló 2011. évi CXCIV. törvény 10- 10/E. §-aiban, a Magyarország helyi önkormányzatairól szóló 2011. évi CLXXXIX. törvény 42. § 1. pontjában, és a Magyarország 2017. évi központi költségvetéséről szóló 2016. évi XC. törvényben meghatározott feladatkörében eljárva az alábbi rendeletet alkotja:

**1**. § A Karcag Városi Önkormányzat 2017. évi költségvetéséről szóló 1/2017. (I.26.) önkormányzati rendeletének (a továbbiakban: Rendelet) 3. § (1) –(3) bekezdése helyébe a következő rendelkezés lép:

„3. § (1) A Képviselő-testület az Önkormányzat 2017. évi költségvetése – a (2) bekezdésében meghatározott finanszírozási műveletek nélküli – bevételi főösszegét 6.417.413.550,- Ft-ban, a kiadási főösszegét pedig 6.788.308.596,- Ft-ban határozza meg a hiány összege 370.895.046,- Ft.

(2) A 2017. évi költségvetés egyensúlya az alábbi finanszírozási műveletekkel biztosítható:

2017. évre vonatkozóan a hiány működési belső finanszírozására szolgáló bevétel 271.433.749,- Ft, a fejlesztés belső finanszírozására szolgáló bevétel 151.505.662,- Ft.

(3) Finanszírozási bevételek összege 422.939.411,- Ft, finanszírozási kiadások összege 52.044.365,- Ft, finanszírozási bevételekés kiadások egyenlege 370.895.046,- Ft.”

**2. §** (1) A Rendelet 4. § (1) bekezdésében meghatározott 1. sz melléklet helyébe jelen rendelet 1. sz. melléklete lép.

(2) A Rendelet 4. § (1) bekezdésében meghatározott 2. sz melléklet helyébe jelen rendelet 2. sz. melléklete lép.

(3) A Rendelet 4. § (1) bekezdésében meghatározott 3. sz melléklet helyébe jelen rendelet 3. sz. melléklete lép.

(4) A Rendelet 4. § (1) bekezdésében meghatározott 4. sz melléklet helyébe jelen rendelet 4. sz. melléklete lép.

(5) A Rendelet 4. § (1) bekezdésében meghatározott 5. sz melléklet helyébe jelen rendelet 5. sz. melléklete lép.

(6) A Rendelet 4. § (1) bekezdésében meghatározott 6. sz melléklet helyébe jelen rendelet 6. sz. melléklete lép.

(7) A Rendelet 4. § (1) bekezdésében meghatározott 7. sz melléklet helyébe jelen rendelet 7. sz. melléklete lép.

(8) A Rendelet 4. § (1) bekezdésében meghatározott 8. sz melléklet helyébe jelen rendelet 8. sz. melléklete lép.

(9) A Rendelet 4. § (1) bekezdésében meghatározott 11. sz melléklet helyébe jelen rendelet 9. sz. melléklete lép.

(10) A Rendelet 4. § (1) bekezdésében meghatározott 14. sz melléklet helyébe jelen rendelet 10. sz. melléklete lép.

**3. §** (1) Ez a rendelet a kihirdetést követő napon lép hatályba és az azt követő napon hatályát veszti.

(2) E rendelet rendelkezéseit az előirányzatok vonatkozásában 2017. január 01. napjától kell alkalmazni.

K a r c a g, 2018. február 15.

|  |  |
| --- | --- |
| **(: Dobos László :)** | **(: Rózsa Sándor :)** |
| polgármester | jegyző |

**3/2018. (II.23.) önkormányzati rendelet melléklete e jegyzőkönyvhöz 1. sz. mellékletként csatolva**

|  |  |
| --- | --- |
| **2. napirendi pont:** | Javaslat az államháztartáson kívüli források átvételéről és átadásáról szóló 21/2015. (XI.27.) rendelet módosítására |

**Dobos László polgármester:** Elmondta, hogy egy összeghatár emelést tartalmaz a módosítás. Célszerű a polgármesteri keret terhére nyújtható 200.000.-forintos összeghatárt a duplájára, azaz 400.000.-forint összegre emelni. A Pénzügyi, Fejlesztési és Mezőgazdasági Bizottság megtárgyalta a napirendi pontot, és támogatta a keretösszeg emelését.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta az államháztartáson kívüli források átvételéről és átadásáról szóló 21/2015. (XI.27.) rendelet módosítására vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

Karcag Városi Önkormányzat Képviselő-testületének 4/2018. (II.23.)

önkormányzati rendelete

**az államháztartáson kívüli források átvételéről és átadásáról szóló 21/2015. (XI.27.) önkormányzati rendelet módosításáról**

Karcag Városi Önkormányzat Képviselő-testülete az Alaptörvény 32. cikk (2) bekezdésében meghatározott jogalkotói hatáskörében, az Alaptörvény 32. cikk. (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 41.§ (9) bekezdésében meghatározott feladatkörében eljárva az alábbiakat rendeli el.

**1. §** A Karcag Városi Önkormányzat Képviselő-testületének államháztartáson kívüli források átvételéről és átadásáról szóló21/2015. (XI.27.) önkormányzati rendelete (a továbbiakban: R.) 6. § (1) bekezdése helyébe az alábbi rendelkezés lép:

„6. § (1) A kérelem alapján nyújtott önkormányzati támogatásokról:

1. 400.000,- Ft támogatási összegig az Önkormányzat tárgyévi költségvetési rendeletében meghatározott Polgármesteri keret terhére a polgármester dönt,
2. 400.000,- Ft támogatási összeg felett a döntés meghozatalára a Képviselő-testület jogosult.”

**2.§**Ez a rendelet a kihirdetést követő nap lép hatályba és az azt követő napon hatályát veszti.

K a r c a g, 2018. február 15.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

ÁLTALÁNOS INDOKOLÁS

Karcag Városi Önkormányzat Képviselő-testülete 2015. november 26-i testületi ülésén elfogadta az államháztartáson kívüli források átvételéről és átadásáról szóló 21/2015. (XI.27.) önkormányzati rendeletét.

Az elmúlt évek tapasztalatai alapján a kérelemre nyújtott önkormányzati támogatások esetében indokolt a polgármesteri keret terhére nyújtható 200.000,- Ft-os összeghatárt 400.000,- Ft-ra emelni.

RÉSZLETES INDOKOLÁS

1. §-hoz

A polgármesteri keret terhére nyújtható támogatás összeghatárának emeléséről rendelkezik.

1. §-hoz

A rendelet hatályba lépéséről rendelkezik.

|  |  |
| --- | --- |
| **3. napirendi pont:** | Javaslat a szociális rászorultságtól független alanyi jogon nyújtott támogatásokról szóló rendelet-tervezetre |

**Dobos László polgármester:** Elmondta, hogy a Képviselő-testület a költségvetésében a Babacsomagról is rendelkezett, mely szerint egyszeri természetbeni támogatást, bruttó 20.000.-forint értékkel segítik azokat a családokat, ahol újszülött érkezik, tekintettel arra, hogy a város kiemelt figyelmet fordít arra, hogy minél több gyermek szülessen a településben. Fontos feltételként építették be a rendeletbe, miszerint egy évnél hosszabb ideig tartó helyben lakás előzze meg a gyermek érkezését.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a szociális rászorultságtól független alanyi jogon nyújtott támogatásokról szóló rendelet-tervezetre vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**Karcag Városi Önkormányzat Képviselő - testületének 5/2018. (II.23.)**

**önkormányzati rendelete**

**a szociális rászorultságtól független alanyi jogon nyújtott támogatásokról**

Karcag Városi Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 10. § (1) és (2) bekezdéseiben meghatározott feladatkörében eljárva a következőket rendeli el:

1. A rendelet hatálya

**1. §**A rendelet hatálya kiterjed a Karcag közigazgatási területén a személyi adat- és lakcímnyilvántartás adatai szerint bejelentett lakcímmel rendelkező személyekre.

2. Babacsomagra való jogosultság feltételei

**2. § (1)** Babacsomagra jogosult az a gyermek, aki 2018. január 1-én, vagy azt követően született és a szülője, vagy törvényes képviselője a gyermek születését megelőző 1 évnél hosszabb ideje Karcag város közigazgatási területén bejelentett lakcímmel rendelkezik, és életvitelszerűen ott lakik.

**(2)** A Babacsomag a gyermek gondozását segítő egyszeri természetbeni támogatás, melynek értéke bruttó 20.000.- forint.

**(3)** A Babacsomagot egy gyermek után egy alkalommal és kizárólag az egyik szülő, vagy törvényes képviselő veheti igénybe a gyermek születésétől számított 3 hónapon belül. Amennyiben a szülők külön élnek, az a szülő, vagy törvényes képviselő tarthat igényt a Babacsomagra, akinek a háztartásában a gyermek nevelkedik.

3. Eljárási szabályok

**3. § (1)** A gyermekek születéséről a Polgármesteri Hivatal kérésére a Védőnői Szolgálat adatot szolgáltat.

**(2)** A Védőnői Szolgálat adatszolgáltatása alapján a Polgármesteri Hivatal gondoskodik a Babacsomagok beszerzéséről és a jogosultsági feltételek ellenőrzését követően annak a jogosultak részére történő átadásáról.

4. Záró rendelkezés

**4. §** Ez a rendelet a kihirdetést követő napon lép hatályba.

K a r c a g, 2018. február 08.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A gyermeket vállaló családok száma, illetve az évente születendő gyermeklétszám folyamatos csökkenést mutat. Önkormányzati szándék kiemelt figyelmet fordítani a településen gyermeket vállaló családok segítésére.

Ennek tükrében a Karcag Városi Önkormányzat Képviselő-testülete a Karcag Városi Önkormányzat 2018. évi költségvetéséről szóló 1/2018. (I.26.) önkormányzati rendeletében rendelkezett a Babacsomag bevezetéséről, mely a 2018. január 1-én, vagy azt követően született újszülöttek gondozását segítő egyszeri természetbeni támogatás bruttó 20.000.-Ft értékben.

A Karcag Városi Önkormányzat, anyagi helyzetét alapul véve törekszik a város lakosságának mind szélesebb körű támogatására. A rendelet-tervezet ennek szellemében kerül a Képviselő-testület elé beterjesztésre.

A költségvetési fedezet az önkormányzat 2018. évi költségvetésében biztosított.

**R É S Z L E T E S I N D O K O L Á S**

1. A rendelet hatálya

**1. §** A rendelet hatályáról rendelkezik.

2. Babacsomagra jogosultság feltételei

**2. §** Meghatározza a jogosultak körét, a támogatás formáját. A 2018. január 1-én, vagy azt követően született gyermekekre tekintettel a szülő, vagy törvényes képviselő egyszeri bruttó 20.000.-Ft értékű természetbeni támogatást kaphat, amennyiben egyéb feltételeknek megfelel.

3. Eljárási szabályok

**3. §** A Babacsomag átadásának módjáról rendelkezik.

Záró rendelkezés

**4. §** A rendelet hatályba lépéséről rendelkezik.

|  |  |
| --- | --- |
| **4. napirendi pont:** | Beszámoló a Déryné Kulturális, Turisztikai, Sport Központ és Könyvtár 2017. évi tevékenységéről |

**Dobos László polgármester:** Elmondta, hogy minden évben a fenntartó hagyja jóvá az általa fenntartott közművelődési intézmény éves munkatervét, valamint az arról készült beszámolót. Köszöntötte Szepesi Tibor igazgató urat, a napirend előadóját, akitől megkérdezte, hogy a beszámoló írott anyagához volt-e szóbeli kiegészítése?

**Szepesi Tibor képviselő, a Déryné Kulturális, Turisztikai Spot Központ és Könyvtár igazgatója:** Elmondta, hogy a Déryné Kulturális, Turisztikai és Sport Központ és Könyvtár beszámolóját, illetve munkatervét is a vonatkozó magasabb jogszabályok, az önkormányzati rendeletek, az alapító okiratban meghatározottak, és a munkatervben megjelölt feladatok, a közművelődés területén kialakult hagyományok, az anyagi lehetőségek, és mindenképpen kiemelte, hogy a közművelődésben résztvevő lakossági igények alapozzák meg. Röviden nem lehet összefoglalni azt a munkát, melyet elvégeztek az előző évben, hiszen a 2017. év is bővelkedett gazdag, sokszínű és sokrétű programokkal. A nemzeti és hagyományos ünnepek méltóképpen kerültek lebonyolításra. A hagyományos rendezvényeinken kívül Kunhagyományok Napja, Birkafőző Fesztivál, Gyermeknap, Nagykunsági Kulturális Napok, Lovas Nap, számos más program mellett sok új rendezvény is beiktatásra került. Kiemelte a júliusi programok között lebonyolított III-as kerületi kézi arató versenyt, ahol karcagi sikerek születtek. Számukra azonban legnagyobb eredmény mégis maga a rendezvény volt, hiszen kiemelt feladatuk a néphagyományok megőrzése és továbbadása a fiatal generációk számára.

Elmondható, hogy sikeresek a bérletes színházi előadásaik, a nóta műsorok, koncertek, népzenei- és táncházi estek, irodalmi műsorok, vetélkedők, ünnepségek, a számtalan kisebb és nagyobb program, mely az év során megrendezésre került.

Kiemelte az intézmény életében jelentős beruházásokat, melyek közvetlenül, vagy akár csak a szakterületeikhez kapcsolódtak. A Déryné Kulturális Központban a jelentős külső megújhodás után a vizesblokkok kerültek felújításra, mindhárom szinten, miközben zajlottak a rendezvények az épületben. Megköszönte az oda látogatók türelmét, hiszen a munkálatok nem kevés időt vettek igénybe, de megérte, hiszen ma már egy megújult vizesblokki rész várja a látogatókat.

Az Ifjúsági Házban kisebb belső átalakításokkal sikerült azt megoldaniuk, hogy már egyre több zenekar végzi próba lehetőségeit az épületben, tehát további próbatermeket tudtak számukra kialakítani.

A Városi Sportcsarnokban is jelentős beruházások zajlottak, hiszen a küzdőtér nyílászáróinak teljes cseréje megtörtént, amely jelentős energetikai megtakarítás, és nem kevésbé az oda látogatók komfortérzetét is javítja, akár szurkolóként, akár sportolóként érkeznek. Sportpályák is kerültek átadásra az előző évben. Megépült a Szentannai Sámuel Szakgimnázium, Szakközépiskola és Kollégium területén a nagyméretű műfüves labdarúgó pálya, amely a jelenlegi rossz időben a karcagi és környékén lévő labdarúgó csapatok igényeit is kielégíti. Látva a megkereséseket, számtalan bajnoki labdarúgó mérkőzés fog lebonyolódni ezen a pályán. Nem ért véget az itteni beruházás, hiszen a tervezett öltöző megépítésével válik majd teljessé. A tárgyalások, a tervezés elkezdődött, bízik a pályázat sikerességében.

Szintén egy műfüves labdarúgó pálya került kialakításra a Karcagi Szakképzési Centrum Varró István Szakgimnáziuma, Szakközépiskolája és Kollégiuma udvarán, amely az edzések, a testnevelési órák, és természetesen az amatőr sport, amatőr labdarúgás igényeit is fogja majd szolgálni. A terület rendezése után válik majd véglegessé a pálya kialakítása és a beruházás.

A következő évről is beszélve, és a sportnál maradva, napvilágot látott a Sportegyesület sikeres pályázata, miszerint egy kosárlabda pálya létesül majd a Nagyvénkertben, a jelenlegi kosárlabda pálya helyén. A Kosárlabda Szövetség támogatásával, önkormányzati önerőből fog megvalósulni az a kosárlabda pálya rendszer, mely nemzetközi utcai kosárlabda mérkőzések megtartása mellett közösségi és játszótérként fog majd funkcionálni. A látványtervek szerint egy kisebb ékszerdoboz kerül majd kialakításra azon a városrészen.

Ahhoz, hogy terveik, elképzeléseik sikeresek legyenek, a programjaik, beruházásaik megvalósuljanak, szükség van a társrendezők, társintézmények, önkéntesek lelkiismeretes, önzetlen munkájára és segítségére. Köszönetet mondott Karcag Város Önkormányzata Képviselő-testületének, a szponzoroknak, támogatóknak, hogy rendezvényeik megvalósításában anyagilag és erkölcsileg is segítették munkájukat, megköszönte kollégái egész éven át tartó, kitartó, fáradságot nem ismerő munkáját. Megköszönte a látogatóknak, hogy részt vettek programjaikon, megtisztelték rendezvényeiket, hogy visszajelzéseikkel, javaslataikkal, dicséreteikkel segítették munkájukat.

**Dobos László polgármester:** Megköszönte a szóbeli kiegészítést.

Vitára bocsátotta a napirendet.

Kérdés, hozzászólás van-e?

**Pánti Ildikó képviselő, az Idegenforgalmi, Társadalmi és Külkapcsolati Bizottság elnöke:** Az Idegenforgalmi, Társadalmi és Külkapcsolatok Bizottsága kihelyezett ülés keretében, munkatervük alapján tárgyalta meg az elmúlt év folyamán a Déryné Kulturális, Turisztikai, Sport Központ és Könyvtár tevékenységét. Megköszönte az intézmény vezetőjének és munkatársainak a szíves vendégfogadást. Megállapították a bizottság keretében, hogy életszerűen fogalmazta meg a tájékoztató anyag az intézmény küldetését, mely végül is alaptevékenység a település és vonzáskörzete számára, a kultúrához, a sporthoz, a közművelődéshez való hozzáférés lehetőségét biztosítja. Helyet biztosít az intézmény az önművelődést, a kultúrát szolgáló rendezvényeknek, egyesületeknek, szervezeteknek. A példa is mutatja számszerűségben is, hogy hány szervezet működik, és nagyon sokan igénylik az épületben a rendezvények biztosítását, és a segítséget is, és ők is segítik. Hozzájárul a hátrányos helyzetűek esélyegyenlőségének növeléséhez is, mely szintén nagyon fontos. Ennek tudatában végzi a tevékenységégét, ahogy elhangzott, a sok jól működő klubbal, egyesülettel, szakkörrel, kiemelve a különböző korcsoportú néptánc együtteseket, amelyek mindig gyönyörködtetik az érdeklődőket műsoraikkal. Azokat a tartalmas és szép rendezvényeket is fontosnak tartja kiemelni, amelyekben az oktatási intézmények, egyesületek helyet kapnak. Városi rendezvények szervezéséhez is hozzájárulnak, mint a Magyar Kultúra Napja. A könyvtár tevékenységében értékelik az oktatási intézményekkel, a lakossággal való együttműködést. A jól működő könyvtáros munkaközösség pedig az iskolák szakmai munkáját segíti, támogatja. Örömét fejezte ki abban, hogy a sporttevékenységben egyre több országos diákolimpiai rendezvénynek adnak helyet, mint az országos sorverseny, most pedig a hétvégén az asztalitenisz országos bajnokság, mely sok-sok versenyzőt, nézőt vonzott az ország minden területéről. Bizakodva hallotta a fejlesztéseket, ahogy igazgató úr említette, reménykednek abban, hogy az erre az évre tervezett kulturális programok, melyek széles körű egyesületi, lakossági összefogással, a kapcsolódási pontokat igyekeznek megkeresni, és megtalálni. Bízik bene, hogy a felnőtt néptánc csoport újra működni fog, igény van rá, ahogy van igény egy új alapokra kerülő, megújuló, megfiatalodó tagságú városi zenekar működésére a Déryné központban. Megköszönte a bizottság nevében is az intézménynek, a munkatársainak, főként igazgató úrnak a munkáját, és a jó együttműködést.

**Dobos László polgármester:** Megköszönte képviselő asszony szavait. Az írott anyag megismerése után, és a két szóbeli kiegészítéssel gazdagodva még árnyaltabb képet kaptak az intézmény munkájáról.

Van-e további kérdés?

**Molnár Pál képviselő, a Városgondnokság igazgatója:** Elismeréssel beszélt az intézmény munkájáról, az igazgató úr által említett fejlesztésekről. Örömmel tájékoztatta a képviselő-testületet, miszerint megyei és országos szinten is olyan elképzelés van, hogy igen is támogatják a sportot, a környező településeken is magas szintű fejlesztések tapasztalhatóak. Itt kapcsolódik ahhoz, erősíteni kellene azt a vonalat, és polgármester úr is komoly lépéseket tett ez irányban, miszerint Karcag város végre egy normális sportcsarnokkal rendelkezzen. Kéri a város legfelsőbb vezetésének további segítségét is, felhívva a figyelmet arra, hogy a Városi Sportcsarnok mellett található kisméretű műfüves pálya évek óta felújításra vár, a minősége rengeteget romlott, viszont óriási a kihasználtsága. Balesetveszélyes a betonszegély, melyet kialakítottak rajta, évek során elmaradt ennek a pályának a felújítási munkája, minden évben mikro-granulátummal kellene feltölteni. A város labdarúgói itt tudnak főként edzeni, és ahogy igazgató úr is említette, az öltöző még nem készült el. Polgármester úrnak és a város sportvezetésének köszönhetően sikerült megépíteni egy újabb műfüves pályát a Karcagi Szakképzési Centrum Varró István Szakgimnáziuma, Szakközépiskolája és Kollégiuma udvarán, de akkor is nagy marad a leterheltsége a Városi Sportcsarnok melletti pályának. Javasolta, hogy valamilyen lehetőséget, forrást igénybe véve, tegyék meg a pálya felújítását. Gratulált igazgató úrnak és a munkatársainak az elvégzett munkához.

**Dobos László polgármester:** Elégedettségét fejezi ki a pálya kihasználtságáról, hiszen van rá igény, nem csupán beruházásként szemlélhetik meg. Mindenképpen megtalálják a lehetőségét a pálya felújításának.

Van-e további kérdés?

**Nagyné László Erzsébet képviselő, a Szociális és Egészségügyi Bizottság elnöke:** Intézményvezetőként megköszönte igazgató úrnak az elmúlt évekbeli munkáját. Minden évben folyamatosan látszik, mennyit dolgoznak a városért, mind a művelődési, kulturális rendezvények sokasága és színvonala alapján, mind a beszámolóban olvasott, és igazgató úr által is elhangzottak alapján. A város sportélete gyarapodott az elmúlt években, és a fejlesztések révén a vagyon is, melyben egye több fiatal is vehet rész. Mint egészségügyi intézmény vezetője is úgy gondolja, hogy a sport az egészség egyik alapja, ezért is nagyon fontos, hogy ezeken a rendezvényeken a fiatalok minél nagyobb számban vegyenek részt. Minél több megyei és országos színvonalú rendezvény van, annál többen veszik igénybe a város egyéb szolgáltatásait is, ezzel megismerve ezáltal a várost is. Gratulált igazgató úrnak és a munkatársainak a munkájukhoz.

**Dobos László polgármester:** Megköszönte a hozzászólást. Bár nincs jelen minden intézményvezető a Képviselő-testületi ülésen, elmondta, hogy mindig is elismeréssel beszélt az intézményvezetők munkájáról, hiszen nincsenek könnyű helyzetben. Rendkívül összetett a feladatkörük. Öt teljesen aktív telephelyen kell igazgató úrnak is helyt állni, hasonlóképpen a Városgondnokságon, az óvodánál, az egészségügyben, a szociális ágazatban, lehetne tovább sorolni a területeket. Nagyon összetett, hiszen ezer féle embernek, véleménynek, ízlésnek kell megfelelni. Itt hívta fel a figyelmet, miszerint az intézményvezetőknek is meghatározott keretösszeg áll a rendelkezésükre, melyből színvonalas rendezvényeket kell szervezni, jelen esetben fejlesztéseket kell megvalósítani, a jövőre gondolni. Nem könnyű megfelelni, azon túl, hogy az alapfeladatait megfelelően ellátta az intézmény, örömteli volt hallani igazgató úr kiegészítését. Gratulál igazgató úrnak és munkatársainak a munkájukhoz, sok erőt, és kitartást kíván.

Javasolta a Déryné Kulturális, Turisztikai, Sport Központ és Könyvtár 2017. évi tevékenységéről szóló beszámoló elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**35/2018. (II. 22.) „kt." sz. h a t á r o z a t**

**Beszámoló a Déryné Kulturális, Turisztikai, Sport Központ és Könyvtár 2017. évi tevékenységéről**

A Karcag Városi Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló többszörösen módosított 1997. évi CXL. törvény 78.§ (5.) bekezdésének b. pontjában biztosított jogkörében eljárva a Déryné Kulturális, Turisztikai, Sport Központ és Könyvtár ezen határozat mellékletében rögzített 2017. évi beszámolóját jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Szervezési, Igazgatási és Szociális Iroda, helyben
6. Déryné Kulturális, Turisztikai, Sport Központ és Könyvtár Karcag, Dózsa György u.5-7.

|  |  |
| --- | --- |
| **5. napirendi pont:** | Javaslat a Déryné Kulturális, Turisztikai, Sport Központ és Könyvtár 2018. évi munkatervének jóváhagyására |

**Dobos László polgármester:** Az előző napirendi ponthoz kapcsolódóan, örömmel hallotta a sok zenekari próbát, kérdése igazgató úr felé, hogy kell-e fizetni a próbákért?

**Szepesi Tibor képviselő, a Déryné Kulturális, Turisztikai Spot Központ és Könyvtár igazgatója:** Amikor visszaalakult Ifjúsági Házzá, illetve könyvtárrá az intézmény, akkor az a döntés született polgármester úrral és a Képviselő-testülettel közösen, miszerint ingyenesen kapják a zenekarok a próbalehetőséget, egyetlen feltétel a házirend pontos és fegyelmezett betartása volt.

**Dobos László polgármester:** Egy e-mail-t kapott nemrégen, melyben azt nehezményezték, hogy nem kellő mértékben támogatják a városi zenekarokat. Tehát ennél nagyobb támogatást nem is biztosíthatnának, hiszen ahogy igazgató úr is említette a próba ingyenes.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Gratulált még egyszer igazgató úrnak az elvégzett munkához.

Javasolta a Déryné Kulturális, Turisztikai, Sport Központ és Könyvtár 2018. évi munkatervének jóváhagyására vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**36/2018. (II. 22.) „kt." sz. h a t á r o z a t**

**a Déryné Kulturális, Turisztikai, Sport Központ és Könyvtár 2018. évi munkatervének jóváhagyásáról**

A Karcag Városi Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló többszörösen módosított 1997. évi CXL. törvény 78.§ (5.) bekezdésének b. pontjában biztosított jogkörében eljárva a Déryné Kulturális, Turisztikai, Sport Központ és Könyvtár ezen határozat mellékletében rögzített 2018. évi munkatervét jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Szervezési, Igazgatási és Szociális Iroda, helyben
6. Déryné Kulturális, Turisztikai, Sport Központ és Könyvtár Karcag, Dózsa György u.5-7.

**36/2018. (II. 22.) „kt." sz. h a t á r o z a t melléklete**

A

Déryné Kulturális, Turisztikai, Sport Központ és Könyvtár

2018. évi munkaterve

A muzeális intézményekről, a nyilvános könyvtári ellátásról és a közművelődésről szóló többszörösen módosított 1997. évi CXL. törvény rögzíti a települési önkormányzatok közművelődési feladatait. A hivatkozott törvény 78.§ (5) bekezdésének b. pontja alapján a fenntartó hagyja jóvá az általa fenntartott közművelődési intézmény éves munkatervét.

A Déryné Kulturális, Turisztikai, Sport Központ és Könyvtár 2018. évi munkatervét a vonatkozó magasabb jogszabályok, az alapító okiratában meghatározottak, az önkormányzat közművelődési feladatairól szóló többször módosított 23/2007 (VI. 1.) önkormányzati rendelet, a közművelődés terén kialakult hagyományok, az anyagi lehetőségek és a közművelődésben résztvevő lakossági igények figyelembevételével készítettük el.

* Minden rendelkezésünkre álló lehetősséggel (humánerőforrás, szakértelem, kreatív gondolkodás, tenni akarás, együttműködés), valamint meglévő technikai eszközeink igénybevételével azon leszünk, hogy a hagyományos városi kis és nagy rendezvények, és az általunk tervezett programok megvalósuljanak.
* A rendezvények szervezése során kiemelt figyelmet fordítunk arra, hogy minden korosztály találjon számára vonzó programot.
* A korábbi évekhez hasonlóan ebben az évben is kiemelten fontosnak tartjuk a kiscsoportok és amatőr művészeti csoportok működésének segítését, a lehetőségekhez mérten a tárgyi feltételek javítását.
* Fontosnak tartjuk új kezdeményezések felkarolását, a kialakuló klubok, közösségek működésének segítését.
* Feladatunk a valódi értékek felismertetése, átadása, a programjainkon résztvevő emberek szellemi, lelki, fizikai felfrissülésének elősegítése.

A 2018. évi rendezvénynaptárunk programjainak összeállítása előtt partnereinkkel egyeztettünk. Igyekeztünk elkerülni a nagyobb rendezvények esetében az ütközéseket, illetve a torlódásokat. A munkaterv összeállításánál a jelenlegi tárgyi-, és személyi feltételekből indultunk ki és a takarékosság, költséghatékonyság figyelembe vételével dolgoztunk.

„A közművelődés a polgárok iskolán kívüli, öntevékeny, önművelő, megismerő, kultúra elsajátító, művelődő és alkotó célú cselekvése, amely jellemzően együttműködésben, közösségekben valósul meg”.

A fogalom meghatározás értelmezése szerint a közművelődés az egyén szabad elhatározása, akarata szerint non formális és informális keretek között megvalósuló cselekvés. Ez a cselekvés egy olyan megismerő tevékenység, mely az egyén ismereteinek bővítésére szolgál. Ebben a cselekvésben részt vehet alkotóként és befogadóként egyaránt. Jelenléte, tevékenysége valamilyen közösséget feltételez, mely közösség szerveződhet különböző szakmai, művészeti, területi elv alapján. A közösségben való cselekvés csak egymással együttműködve valósulhat meg. Az együttműködés létrejöhet egyének között, szervezetek és területek, települések között egyszeri alkalomra, illetve hosszabb távra, vagy meghatározott rend szerint.

Ennek fényében meghatározhatjuk azt a közművelődési eszmét, melynek célja, hogy az egyén számára olyan kulturális lehetőséget teremtsen, melyben valamilyen cselekvésre késztető erő nyilvánul meg az abban résztvevő személyiségének fejlődése, és a közösséghez kapcsolódása érdekében.

* Az intézményben folyó tevékenységek tartalmát elsősorban a város természeti adottságaiból, történelmi hagyományaiból, szellemi és épített, kulturális örökségéből fakadó szellemisége kell, hogy meghatározza, mert csak ekkor lesz hiteles látogatói számára.
* A különböző tevékenységek tartalmi arányainak meghatározásakor egyik legfontosabb szempont a város és környéke társadalmi rétegződése, az itt lakók életkori megoszlása, illetve a civil közösségek szerveződési szempontjai, szokásai. Ennek elemei az iskolarendszer, a munkaerőpiac kínálata, a jelenlévő gazdasági erők, a meglévő szokáshagyományok, a hitélet.
* A szakmai hagyományokat a város kulturális életét szervező és meghatározó intézményhálózat, és törvényileg meghatározott, illetve a fenntartó által az alapító okiratban lefektetett és az egyes intézmények vállalt feladatai jelentik. Az intézményekben kialakult tevékenységrendszer az ott dolgozók felkészültségén, érdeklődésén, rugalmasságán alapszik. A napi munka a meglévő tapasztalatok és munkakultúra függvénye.

**Az intézmény speciális kompetenciái:**

* helyi közművelődési feladatok
* nyilvános könyvtári feladatok
* sport feladatok
* ifjúsági feladatok
* a kistermelők, őstermelők számára értékesítési lehetőségek biztosítása a kiemelt szabadtéri rendezvényeinken.

**Az intézmény küldetése:**

Az intézmény város és a kistérség legnagyobb kulturális intézménye fő feladatának tekinti, hogy biztosítsa:

* a település és vonzáskörzete lakói számára a kultúrához, az információhoz és a tudáshoz való hozzáférést,
* szolgáltatásai révén minél kedvezőbb feltételeket biztosítson használói számára a magyar és az egyetemes kultúra értékeinek megismeréséhez, a folyamatos önművelődéshez,
* elősegítse a város történetének; kulturális, művészeti és néprajzi hagyományainak; természeti értékeinek; gazdasági és társadalmi folyamatainak kutatását és bemutatását;
* segítse a szabadidő hasznos eltöltését,
* vállalja fel az élethosszig tartó tanulás segítését,
* szolgáltatásai által segítse mindazokat, akik az oktatás különféle formáiban vesznek részt,
* információs hátterével nyújtson segítséget az állampolgári tájékozódáshoz, a közügyek intézéséhez, a közhasznú ismeretek megszerzéséhez,
* helyet biztosítson az önművelődést, a szabadidő hasznos eltöltését szolgáló rendezvényeknek, civil szervezeteknek,
* hozzájáruljon a hátrányos helyzetűek esélyegyenlőségének növeléséhez.

**Az intézmény székhelye: Déryné Kulturális Központ,** Karcag, Dózsa Gy. út 5-7.

**Az intézmény telephelyei:**

|  |  |  |
| --- | --- | --- |
|  | ***telephely megnevezése*** | ***telephely címe*** |
| 1. | **Csokonai Könyvtár** | 5300 Karcag, Püspökladányi u. 11. |
| 4. | Ifjúsági Ház | 5300 Karcag, Püspökladányi út 11. |
| 5. | **Sportközpont** | 5300 Karcag, Kálvin u. 6. |
| 6. | Liget Úti Sporttelep | 5300 Karcag, Liget út 2947/2 |
| 7. | Sporttelep | 5300 Karcag, Liget út 2942/3 |
| 8. | **Nagykun Látogatóközpont** | 5300 Karcag, Táncsics krt. 46. |

**Az intézmény irányítása, felügyelete**

* A költségvetési szerv irányító szervének
  + - megnevezése: Karcag Városi Önkormányzat Képviselő-testülete
    - székhelye: 5300 Karcag, Kossuth tér 1.

**Az intézmény tevékenysége**

**Az intézmény közfeladata:**

* helyi közművelődési feladatok
* nyilvános könyvtári feladatok
* sport feladatok
* ifjúsági feladatok
* a kistermelők, őstermelők számára értékesítési lehetőségek biztosítása, ideértve a hétvégi árusítás lehetőségét is.

**Az intézmény főtevékenységének államháztartási szakágazati besorolása:**

|  |  |  |
| --- | --- | --- |
|  | szakágazat száma | szakágazat megnevezése |
| 1 | 932900 | Máshova nem sorolható egyéb szórakoztató szabadidős tevékenység |

**Az intézmény alaptevékenysége:**

* a város lakossága számára a művelődéshez, a szabadidő hasznos eltöltéséhez a közösségi szintér biztosítása,
* a Karcag Város Kamarakórusa és a Karcagi Szimfonikus Zenekar tevékenységének, működésének koordinálása,
* a lakosság különböző életkorú és érdeklődési körű közösségeinek működtetése (klubok, szakkörök, egyéb közösségek),
* a városi és az önkormányzati programok, rendezvények szervezése,
* tanfolyamok, konferenciák és felnőttképzések szervezése, pályázatok meghirdetése, könyv, képeslap, CD, DVD és egyéb kiadványok megjelentetése, ajándéktárgyak készíttetése értékesítése,
* kiállítások, bemutatók felnőtt és gyermek színházi előadások, koncertek, jegyértékesítés,
* vásárok szervezése és lebonyolítása,
* kirándulások szervezése,
* a város ifjúsági korosztálya számára közösségi színtér biztosítása,
* filmvetítések szervezése,
* Tourinform Iroda működtetése, városnéző séták, kézműves foglalkozások és táborok gasztronómiai bemutatók szervezése,
* a város lakossága számára nyilvános könyvtár működtetése, a művelődéshez, a tanuláshoz, a továbbtanuláshoz, a továbbképzéshez a szakmai, a közéleti és társadalmi tájékozódáshoz, az igényes szórakozáshoz és a szabadidő eltöltéséhez szükséges kölcsönözhető és helyben használható, hagyományos és multimédiás dokumentumok biztosítása,
* információs Központ feladatainak megoldása, internetes hozzáférés biztosítása, (e-Magyarországpont működtetése) működtetése,
* szövegszerkesztés, fénymásolás,
* sajátos könyvtári rendezvények szervezése,
* sportlétesítmények működtetése,
* városi sport célok és feladatok ellátása, diákverseny, szabadidősport és turisztikai programok, versenyek szervezése, lebonyolítása,
* sporteszközök kölcsönzése,
* terem, helyiség, sportlétesítmény bérbeadása, a Sporttelepek működtetése,
* helyi termelői piac létesítése és üzemeltetése.

**Az intézmény alaptevékenységének kormányzati funkció szerinti megjelölése:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1. | 013350 | Az önkormányzati vagyonnal való gazdálkodással kapcsolatos feladatok |
| 2. | 041231 | Rövid időtartamú közfoglalkoztatás |
| 3. | 041233 | Hosszabb időtartamú közfoglalkoztatás |
| 4. | 046040 | Hírügynökségi, információs szolgáltatás |
| 5 | 081030 | Sportlétesítmények, edzőtáborok működtetése és fejlesztése |
| 6 | 081043 | Iskolai, diáksport-tevékenység és támogatása |
| 7 | 081045 | Szabadidősport- (rekreációs sport-) tevékenység |
| 8 | 081071 | Üdülői szálláshely-szolgáltatás és étkeztetés |
| 9 | 082020 | Színházak tevékenysége |
| 10 | 082030 | Művészeti tevékenységek (kivéve: színház) |
| 11 | 082042 | Könyvtári állomány gyarapítása, nyilvántartása |
| 12 | 082043 | Könyvtári állomány feltárása, megőrzése, védelme |
| 13 | 082044 | Könyvtári szolgáltatások |
| 14 | 082063 | Múzeumi kiállítási tevékenység |
| 15 | 082064 | Múzeumi közművelődési, közönségkapcsolati tevékenység |
| 16 | 082091 | Közművelődés – közösségi és társadalmi részvétel fejlesztése |
| 17 | 082092 | Közművelődés – hagyományos közösségi kulturális értékek gondozása |
| 18 | 082093 | Közművelődés – egész életre kiterjedő tanulás, amatőr művészetek |
| 19 | 082094 | Közművelődés – kulturális alapú gazdaságfejlesztés |
| 20 | 083020 | Könyvkiadás |
| 21 | 083030 | Egyéb kiadói tevékenység |
| 22 | 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |
| 23 | 086090 | Egyéb szabadidős szolgáltatás |
| 24 | 095020 | Iskolarendszeren kívüli egyéb oktatás, képzés |

**Az intézmény illetékessége, működési területe:**

Karcag közigazgatási területe.

 Átfogó célunk, hogy lehetővé tegyük a településünkön élők és minden bennünket felkereső polgár számára, hogy hozzáférjenek intézményünk közvetlen vagy közvetett szolgáltatásai által minden olyan kulturális, művészi alkotáshoz, történéshez, információhoz, amely tudást, szellemi élményt eredményez, és a munkában, a közéletben, az élethosszig tartó tanulásban, a mindennapi élet színterein hasznos segítséget biztosít.

Az intézmény a fenntartó önkormányzat célkitűzéseivel összhangban arra törekszik, hogy kultúraközvetítő tevékenységével, szolgáltatásaival és munkatársai szaktudásával a fenti célok megvalósítását szolgálja.

## SZAKMAI PROGRAM, MEGVALÓSÍTÁSI TERV

* Kiemelt feladatunk a lakosság különböző korcsoportjai részére rendezvények szervezése.
* A 2018-es évben is erősíteni kívánjuk a körzetközponti kulturális funkció betöltését és a nagykun településeken élő alkotók, művészeti csoportok bemutatását (kiállítások szervezése, fellépések biztosítása).
* A korábbi évekhez hasonlóan ebben az évben is kiemelten fontosnak tartjuk a kiscsoportok és amatőr művészeti csoportok tárgyi feltételeinek javítását, a meglévő, jól működő közösségek fenntartását, új kezdeményezések felkarolását.
* Kiemelt feladatunk a városi nagyrendezvények megrendezése.
* A Nagykun Látogatóközpont működtetése, népszerűsítése, múzeumpedagógiai foglakozások szervezése.
* Túraútvonalak kiajánlása, szervezése. A turisztikai szolgáltatókkal együttműködve a város és a régió értékeinek feltárása, bemutatása, a turisták részére programok, közös turisztikai termékek létrehozása és kiajánlása.
* Város marketing feladatok ellátása.
* A rendelkezésünkre álló erőforrások optimális kihasználásával minél több embert bevonni programjainkba.

## A turisztikai és város marketing feladatok

A Karcag Városi Önkormányzat turisztikai feladatait a Déryné Kulturális, Turisztikai, Sport Központ alapító okiratában, Szervezeti és Működési Szabályzatában, a források egy részét az intézmény mindenkori költségvetésében, az operatív feladatokat az éves munkatervben hagyja jóvá.

**A munkatervben prioritást kapott turisztikai feladatok:**

* „a személyi, tárgyi, dologi feltételek hatékonyabbá tétele valamennyi intézményi feladat esetében,
* a város turisztikai értékeinek felmérése,
* a turisztikai marketing feladatok ellátása,
* a turisztikai intézmények működésének koordinálása,
* a turisztikai szolgáltatókkal való együttműködés megerősítése.”

K**iemelt feladatok:**

1. kiadványok megjelentetése, terjesztése, kiadványokban történő megjelenés,
2. média (írott és elektronikus sajtó) nyújtotta lehetőségek,
3. web oldalak és e-mail elérhetőségek kihasználása,
4. bel- és külföldi bemutatkozások szervezése,
5. rendezvények reklámhordozó szerepének kihasználása,
6. intézményi keretek, vállalkozók tevékenysége,
7. egyéb marketingeszközök
8. Déryné Kulturális, Turisztikai, Sport Központ és Könyvtár honlapja

## A városi rendezvények közül országosan jegyzett és ismert kulturális programok

* Karcagi Birkafőző Fesztivál,
* Nagykunsági Kulturális Napok,
* Szent István-napi rendezvények,
* Karcagi Lovas Napok,
* Kun Hagyományok Napja.

## A turisztikai jelentőségű sport rendezvények:

* Asztalitenisz Diákolimpia Országos Döntő
* Kurucz testvérek nemzetközi birkózó versenye,
* Tour de Hongrie kerékpáros körverseny rajt állomás,
* Országos Karatebajnokság,
* Csokai Asztalitenisz Veterán Bajnokság,

A magánvállalkozók által szervezett és a város, valamint intézményünk által is támogatott turisztikai jelentőségű rendezvények (Motoros Találkozók) egyre több érdeklődőt vonzanak városunkba.

A Karcagi Birkafőző Fesztivált, az augusztus 20-ai Nagykunsági Kulturális Napok eseményeit, a Kun Hagyományok Napját és a Karcagi Lovasnapok eseményeit az intézmény szervezi, a társszervezőkkel együttműködve.

Az intézmény az Önkormányzat kötelező feladatainak ellátása mellett továbbra is részt vesz a turisztikai fejlesztésekben a maga eszközeivel, a város infrastrukturális fejlesztésével, az intézmények fenntartásával, a vállalkozók ösztönzésével, az értékek védelmével.

## A szervezet fő célpiacai

|  |  |
| --- | --- |
| **Célpiac** | **Főbb jellemzői** |
| Karcag város kultúra iránt érdeklődő lakossága | * magas fokú érdeklődés, * kritikai érzék, * kor és nem szerinti széles megoszlás, * többfajta igény |
| Nagy rendezvények (pl.: Birkafőző Fesztivál, Lovasnap stb.) iránt érdeklődők: | * "tömegrendezvény" * nagyszámú résztvevő, * stabil időponthoz ragaszkodás, * magas fokú érdeklődés, * kritikai érzék, * kor és nem szerinti széles megoszlás, * könnyed, szórakoztató műsorok iránti érdeklődés, * több hónapos előkészületek, |
| Színház iránt érdeklődő (saját épületben) | * nagyszámú érdeklődés, * könnyed, szórakoztató műsorok iránti érdeklődés, * elsősorban közép és idősebb korosztály, * évi három, négy alkalom |
| Nemzeti ünnepek, jeles napok, megemlékezések résztvevői | * magas fokú érdeklődés, * kritikai érzék, * kor és nem szerinti széles megoszlás, * nagyszámú közönség |
| Saját, intézményi csoportjaink: (pl.: mazsorett, néptánc, nyugdíjas, stb.) | * hosszú távú működés biztosítása, * folyamatos figyelem igénylése, * stabil időponthoz ragaszkodás, * saját program elképzelések |

A 2018. évre tervezett közművelődési (kultúraközvetítő) gyakorlat kultúra-területenkénti megbontásban.

A HELYI KULTÚRA közvetítését és fejlesztését szolgáló közművelődési gyakorlat:

A helyi-térségi azonosságtudat fejlesztése, a helyben lakók mentális kötödésének erősítése a városhoz. A helyi kultúra értékeinek megismertetése, (épített örökségünk, tárgykultúránk, kulturális termékeink), természetvédelmi szemlélet formálása. Helyi és elszármazott művészek, színészek, írók képzőművészek, kézművesek támogatása. Nagykunság és Karcag történetének feltárása, ápolása.

* A Nagykun Látogatóközpont adottságainak kihasználásával múzeum-pedagógiai foglalkozások szervezése.
* Kerékpártúrák szervezése a Karcag határában fellelhető épített és természeti kincsek megismertetése céljából.
* Fellépési lehetőséget biztosítunk a helyi és kistérségi művészeti csoportoknak. A kistérség művelődési intézményeivel együttműködésre törekszünk: kezdeményezzük a csoportcseréket, kiállítások vándoroltatását, színházi előadások látogatóinak szervezését.
* A Nagykun Látogatóközpont működtetésével, programok szervezésével minél szélesebb körben megismertetni a KUNOK történetét.
* Termékek értékesítéséhez vásárok rendezéséhez, ezen belül bemutatók megrendezéséhez biztosítjuk a technikai feltételeket.
* Megjelentetjük a Karcagi Kalendárium 2018. kiadványt.
* Biztosítjuk az Önkormányzat által kiadott könyvek, kiadványok forgalmazását.

A HELYI TÁRSADALOM KÖZÖSSÉGI KULTÚRÁJÁNAK közvetítése és fejlesztését szolgáló közművelődési gyakorlat

Városi közéleti események segítése. A helyi civil szervezetek, intézmények bevonása a rendezvények lebonyolításába, a megye városainak, kulturális életének bemutatása.

Helyi és elszármazott művészek, kézművesek támogatása.

* Közéleti, politikai fórumok szervezéséhez lehetőséget, helyet biztosítunk.
* A civil szervezetek működéséhez helyiség és eszköz biztosításával hozzájárulunk, növeljük a közös rendezvények számát.
* Alkalmanként helyet biztosítunk ingyenes lakossági szűrővizsgálatnak.
* Az iskolák, társintézmények rendezvényeihez kedvezményesen biztosítjuk a termet, technikai feltételeket.
* Működtetjük az Életet az Éveknek Nyugdíjas Klubot, a Nóta klubot, a Nyugdíjas Pedagógus Klubot, heti rendszerességgel helyet biztosítunk a Kunhalom Polgári Körnek. A Térségünkért Egyesületnek, Gyermekeink Mosolyáért Alapítványnak és a Nagykun Bajtári Egyesületnek székhelyet biztosítunk.
* Kiállításokat, bemutatókat szervezünk karcagi alkotók műveiből.

A LÉTKULTÚRA közvetítését és fejlesztését szolgáló közművelődési gyakorlat.

Közoktatáshoz szabadidős program biztosítása a város óvodás, iskolás tanulói számára. Kiemelt figyelmet fordítunk az inaktív réteg különösen a gyermek, ifjúsági korosztály szabadidejének hasznos eltöltésére, szórakozására, alkotóképességének kibontakoztatására, a lakosság rekreációjának elősegítésére.

* Helyi színházi, mozielőadásokat, koncertet, nagy rendezvényeket (gyermeknap, adventi játszóház), pályaválasztási kiállítást, rendhagyó tanórát szervezünk.
* Meghirdetjük a Térségi Középiskolák Börzéjét, amely az általános iskolások mellett a középiskolások pályaválasztásához, és a pályamódosítás előtt álló felnőtteknek is segítséget nyújt.
* Megszervezzük a városi Gyermek- és családi napot, ahol változatos programokkal szórakoztatjuk a gyerekeket, felnőtteket.
* Vetélkedőket rendezünk, előadásokat, kirándulásokat szervezünk. Folyamatosan tovább működtetjük a már hagyományosnak mondható kiscsoportjainkat, szakköröket, klubokat, művészeti csoportokat.
* A különböző réteg- és korosztályok igényeit figyelembe véve szórakoztató műsorokkal gazdagítjuk a nagyrendezvényeket.
* Ugrópont Ifjúsági Információ Iroda üzemeltetése,
* Nonstop vetélkedő,
* Önkéntes klub létrehozása, működtetése, táborszervezés,
* Diákönkormányzat működtetése, táborszervezés,
* Ifjúsági - amatőr zenekari - koncertek szervezése,
* Kézműves foglakozások tartása.

A KREATIVITÁS ÉS ÖNKIFEJEZÉS kultúrájának közvetítése és fejlesztést szolgáló közművelődési gyakorlata

Alkotó művelődési közösségek, rendszeres művelődési formák biztosítása. Művészeti csoportok fejlesztése, utánpótlás nevelése, bemutatkozások, fellépések szervezése, jubileumi évfordulók megünneplése.

* A szakkörök, klubok, alkotó közösségek munkafeltételeit biztosítjuk.
* Hagyományőrző, és művészeti csoportok megbecsülése érdekében, városi és vidéki rendezvényeken bemutatkozási lehetőségeket keresünk.
* Megrendezzük az óvodások és kisiskolások „Csiga-biga palota” mesemondó versenyét.
* A középiskolásoknak költészet napi szavalóversenyt hirdetünk.
* A természettudományos ismeretterjesztő munkánkhoz kapcsolódóan pályázatokat, kiállításokat hirdetünk a gyermekek, pedagógusok részére.
* Fiatal írók, költők bemutatkozása, kalendáriumban való megjelenésük támogatása, lehetősége

ÜNNEPI ÉS EGYETEMES kultúraközvetítést és fejlesztést szolgáló közművelődési gyakorlat

Ünnepek kultúrájának gondozása. Az ünnepek, évfordulók méltó megünneplése, értékközpontú programok szervezése széles társadalmi réteg bevonásával. A filmkultúra iránti igény növelése. A filmvetítések – mozi időszakos üzemeltetésének biztosítása. Igényes táncos rendezvények szervezése. A komolyzene iránti igény kielégítése, továbbá az egyetemes, a nemzeti és más kisebbségi kultúra értékeinek megismertetése.

* A magyar kultúra napja, a történelmi események, évfordulók megünneplése: a városi megemlékezéseket szervezzük (terem, technika, műsorszervezés), március 15., augusztus 20., október 6., október 23.
* A magyar kultúra napja, emlékezés a doni katasztrófa áldozataira, az Aradi Vértanúk Napja tiszteletére megemlékezések szervezése.
* Gyermekek részére adventi játszóházat rendezünk.
* A város és a környező települések lakói számára rendszeresen szervezünk színházi előadásokat, hangversenyeket, irodalmi esteket, szórakoztató rendezvényeket, tervezzük történelmi filmek vetítését.
* Filmvetítést szervezett csoportoknak, a társintézmények igényeinek figyelembe vételével szervezünk.
* Kamara mozi beindítása, kisebb létszámú filmvetítésekhez.
* Szabadtéri mozi.
* Alapítványi-, iskolai bálok színvonalas megrendezéséhez a tárgyi és személyi feltételeket biztosítjuk.
* A helyi komolyzenei együttesek fellépését támogatjuk.
* A testvérvárosok kultúrájának bemutatása: fellépések, kiállítások szervezése. Kulturális csoportok külföldi bemutatkozásának szervezése.
* Kiállítások, műsoros bemutatók, ismeretterjesztő előadások, természetjáró utak, terepbemutatások szervezése.

AZ EGYÜTTÉLŐ NEMZETISÉGEK kultúrájának közvetítése és fejlesztését szolgáló közművelődési gyakorlat

A cigány kultúra közvetítésének felkarolása.

* A roma gyerekek részére megszervezzük a Barna Gyöngyök hagyományőrző csoportot, mely csoport a cigány kulturális örökséget ápolja. A gyerekek részére fellépési lehetőséget biztosítunk.
* Együttműködünk a Nagycsaládosok Egyesületével, a Cigány Nemzetiségi Önkormányzattal rendezvényeik bonyolításában.

KÖZHASZNÚ KULTURÁLIS SZOLGÁLTATÁSOK

A közvetítése és fejlesztését szolgáló közművelődési gyakorlat: a külső PR tevékenység tudatos tervezése és folyamatos alkalmazása. Hivatali és szakmai kapcsolatok ápolása. A civil szervezetekkel kialakított kapcsolatok tovább bővítése. A szervezet céljának, munkájának folyamatos kommunikálása. Együttműködések további bővítése a társintézményekkel.

* A rendezvényekről, eseményekről tájékoztatást adunk és igénylünk. Külső szervek rendezvényeihez helyiséget, eszközöket biztosítunk, szakmai tanácsot adunk, közös rendezvényeket szervezünk.
* Alapítványok, egyesületek részére telephelyet, összejöveteleikhez helyiséget, eszközöket biztosítunk. Testvérvárosainkkal való kulturális kapcsolatainkat ápoljuk.
* Alaptevékenységünkbe tartozó egyéb tevékenységként termek bérbeadásával, eszközök kölcsönzésével, kiadványok értékesítésével állunk a lakosság szolgálatába, a civil szervezetek részére biztosítjuk a közösségi színteret.
* Továbbra is működtetjük az információáramlás bevált formáit, növeljük a dolgozók intézményhez tartozásának emocionális oldalát, a szervezet céljaival való azonosulást.
* Programajánlót, plakátot készítünk, frissítjük a honlapunkat.
* Egyes rendezvényekhez külön plakátokat, meghívókat, szórólapokat készítünk. Működtetjük a Karcagi Hírmondóban a kulturális műsorajánló rovatot.
* Élünk a hirdetési lehetőségekkel a helyi televíziók, a Karcag Rádió, a Karcagi Hírmondó, az MTI, Szolnok Megyei Néplap, az országos kiadványok, a megyei műsorfüzet, a Tisza-tavi Regionális programajánló és a megyei szakmai lapon keresztül.

MŰKÖDÉST SEGÍTŐ FELADATOK

Dolgozók munkafeltételeinek javításával növelni kell a teljesítményt. A szakmai munkatárgyi

személyi feltételeinek biztosítása, stabil, kiegyensúlyozott gazdálkodással.

* Az épületek állagának javítása, az elektromosvezeték-rendszerek felülvizsgálata.
* A meglévő ismeretek bővítése és szinten tartása érdekében a továbbképzésen felül továbbképzési és tapasztalatcsere lehetőséget kell biztosítanunk a dolgozók és a csoportvezetők részére, valamint a csoportok tagjainak. Nyelvi és számítástechnikai képzése a dolgozóknak.
* Önkéntes segítők foglalkoztatása a jövőben is szükséges. Erkölcsi elismerésükre nagy gondot fordítunk. Önkéntesek bevonás, együttműködési megállapodások kötése a rendezvények hatékonyabb lebonyolítása érdekében.
* Szigorú, fegyelmezett gazdálkodással maradhatunk működőképesek. A működési bevételek szinten tartásához az egyéb bevételi forrásokat továbbra is fent kell tartani, lehetőleg növelni szükséges. A pályázati rendszer kihasználásával programok finanszírozásához, eszközök beszerzéséhez forrást kell teremteni. Minden rendezvényhez előzetes költségkalkulációt készítünk.
* Pályázatok esetén a lehető legjobb támogatási intenzitású pályázatokat részesítjük előnyben.

Összegzés

Intézményünk nyitott minden kulturális kezdeményezésre, minden valódi, kölcsönösen hatékony és eredményes együttműködésre.

Kitűzött céljaink, feladataink az intézményben dolgozók őszinte együttműködésével, összefogásával, közös gondolkodással, a már meglévő és a fentiek figyelembevételével kialakítandó cél és értékrendszer mentén, ahhoz való teljes hozzáállással valósíthatók meg rövid és hosszútávon egyaránt.

A város kulturális központjaként részt kívánunk venni minden a város kulturális és humánerőforrást fejlesztő kezdeményezésében és annak erősítésében.

|  |  |
| --- | --- |
| **Rövidtávú célok** | A rendezvények szervezése során kiemelt figyelmet fordítok arra, hogy minden korosztály találjon számára vonzó programot. Fontosnak tartom a kiscsoportok és amatőr művészeti csoportok működésének segítését, a lehetőségekhez mérten a tárgyi feltételek javítását, az új kezdeményezések felkarolását, a kialakuló klubok, közösségek működésének segítését. Feladatom a valódi értékek felismerése, felismertetése, átadása, a programokon részt vevő emberek szellemi, lelki, fizikai felfrissülésének elősegítése. |
| **Középtávú célok** | Cél, hogy minél érdekesebb, színvonalasabb, szórakoztatóbb programokat szervezzünk, amelyek között minden korosztály és mindenfajta érdeklődésű ember megtalálja a neki való elfoglaltságot.  A hagyományok megőrzése, felfrissítése, új tartalommal való megtöltése mellett olyan kulturális, turisztikai, sport programok szervezése, melyek a város és a kistérség lakossága számára is érdeklődésre számítanak. |
| **Hosszú távú célok** | Az intézmény működésének, gazdálkodásának stabilizálása, magas fokú szinten tartása. Az intézmény dolgozói kollektívájának elismerése, a munkaintenzitás fenntartása, csapatszellem kialakítása, családbarát intézkedések.  Az intézménynek a kistérség meghatározó intézményévé kell válnia és ezt a vezető helyét hosszútávon is fenn kell tartania. |

Karcag, 2018. február 96

(: Szepesi Tibor :)

igazgató

|  |  |
| --- | --- |
| **6. napirendi pont:** | Beszámoló a Györffy István Nagykun Múzeum 2017. évi tevékenységéről |

**Dobos László polgármester:** Köszöntötte Dr. Nagy Molnár Miklós igazgató urat, akitől megkérdezte, hogy kívánja-e szóban kiegészíteni a napirendi pontot?

**Dr. Nagy Molnár Miklós, a Györffy István Nagykun Múzeum igazgatója:** Kiemelte, hogy a Györffy István Nagykun Múzeum a hagyományoknak megfelelően végezte alapvetően munkáját az elmúlt évben is, a klasszikus múzeumi feladatokat látták el, kiegészülve most már a társadalmi múzeumi ismeretek társadalmasításával, jobban átadásával, tehát nemcsak időszaki kiállításokban, előadásokban való megismertetéssel, hanem többek között a múzeumpedagógiában is múzeum- andragógiai foglalkozásokkal. Elmondható, hogy ebben megindult egy fejlődés az elmúlt évekhez kapcsolódóan, hiszen két sikeres pályázatnak köszönhetően pénzt nyertek ezen terület fejlesztésére. A múzeum kiállítási politikája az időszaki kiállításokon mutatkozik, melyekben mindig a változatosságra törekszenek, kiegészítve az állandó néprajzi kiállításukat. Említésre méltó a tavalyi évben nagy sikert aratott kiállításuk az „Eleink élete” címmel, ezúton is köszönetet mondott a város lakosságának, akik részt vettek ebben a pályázatban, fényképeikkel gazdagítva a múzeum gyűjteményét. Sikerült végre egy időszaki kiállítást összeállítania fazekasságról, mely gazdag hagyományokból áll. Ez egy utazó kiállítás, amely bárhol bármikor bevethető, és nagy sikerrel mutatkozott be először Esztergomban, a Dzsámi Múzeumban. Említésre méltó még emellett a kunok ünnepi rendezvényéhez kapcsolódóan, a Mezőgazdasági Múzeumban megrendezett népművészeti kiállításuk. A látogató számukban nem történt nagymértékű növekedés, ahogy az anyagban is mutatkozik, viszont a teljes áru jegyet vásárlók száma csaknem megduplázódott. A Tájház és a Szélmalom folyamatos nyitva tartásának köszönhetően előrelépés mutatkozik a Múzeum külső telephelyein található állandó kiállításokat látogatók számában. Ebben nagy segítségükre volt a közfoglalkoztatási program, melynek keretében erre a munkára alkalmas munkatársakat tudtak alkalmazni. Többször szerepelt a Múzeum az elmúlt évben a médiában is, például őszi közgyűlését itt tartotta a Városháza dísztermében a Vidéki Múzeumok Szövetsége, melynek a Múzeum is tagja. Köszönetét fejezte ki a Hivatalnak és polgármester úrnak szintén a rendezvény megtartásának lehetőségéért. Programjaikban folytatják a múzeum társadalmasítását, a már említett múzeumpedagógiai és múzeum-andragógiai foglalkozásokat szeretnék tovább bővíteni. Konferenciát szerveznek a Debreceni Egyetem Bölcsészettudományi Karával, mely szintén a Városháza dísztermében kerül megrendezésre március 13-án, „A kunok, jászok, hajdúk, szabad népek történeti, kulturális öröksége” címmel. Alapfeladatuk mellett fontos lépés lesz, melyet meg kellett említenie, a Múzeum raktárának költöztetése, és a műtárgyvédelmi szempontok maximális betartásával az raktár kialakítása. Megköszönte a Képviselő-testületnek, az Önkormányzatnak, a Hivatalnak a segítséget és a támogatást. Két intézménynek és vezetőjének, Szepesi Tibor igazgató úrnak és Molnár Pál igazgató úrnak külön megköszönte, hogy oly sokszor segítették munkájukat az elmúlt évben, bízva a jövő évben is segítő szándékukról.

**Dobos László polgármester:** Megköszönte a kiegészítést.

Vitára bocsátotta a napirendet.

Kérdés, hozzászólás van-e?

**Szepesi Tibor képviselő, a Déryné Kulturális, Turisztikai Spot Központ és Könyvtár igazgatója:** Fontosnak tartotta kiemelni, hogy az alapvető szakmai feladatokon túl elsősorban a közművelődés terén kialakult hagyományok alapján dolgozik a Györffy István Nagykun Múzeum is. A Múzeum meghatározott alapvető szakmai feladata a gyűjteményben található műtárgyi állomány megőrzése, tudományos feldolgozása és bemutatása. A beszámolóból, a munkatervből is kitűnt, hogy hangsúlyt az ismeretátadásra helyezte az intézmény. A fő programok és az múzeumpedagógiai tervek megvalósulása során az anyagból is kitűnt, hogy kiemelt figyelmet fordítanak arra, hogy ez minden korosztály számára eljusson. Munkájuk során a városi, megyei és országos társintézmények mellett a kulturális élet egyéb képviselőivel, intézményeivel, civil szervezetekkel, illetve az idegenforgalmi ágazattal is szoros kapcsolatot tartanak fent. Kiemelkedő a muzeális gyűjtemény, sokrétű, de elsősorban a valódi hagyomány és a térségre jellemző értékek bemutatása és átadása, az országos programokon is. Megköszönte az intézmény vezetőjének és munkatársainak a városi nagy rendezvényekhez, a városi kulturális élet szervezéséhez nyújtott segítségüket. Az anyagban szerepelt, igazgató ugyan nem beszélt róla, de a Múzeum tevékenységi körébe tartozik a Karcagi Hírmondó szerkesztése, kiadása, mely folytatódott az elmúlt évben is, ahogy most is, melyhez szintén gratulált igazgató úrnak. Ugyancsak egyfajta feladatbővülést jelentett a Karcagi Értéktár kezelésének feladata is. Kiemelte az időszaki kiállítások bővülő számát, ahogy igazgató úr is említette, azok minőségét, sokszínűségét. Ahogy a következő napirendben is szerepel, folytatódik ebben az évben is. Fontosnak tartotta kiemelni, hogy kiállítói tevékenységüket Karcag értékeinek bemutatását többször az ország különböző pontjain is igen sikeresen végzik. Kiemelte még, ahogy az anyagban is szerepel, a múzeum munkatársainak publikációit is és tudományos előadásait szintén fontosnak tartotta megemlíteni. Az Oktatási, Kulturális és Sport Bizottság, mint ahogy az Idegenforgalmi, Társadalmi és Külkapcsolatok Bizottsága tagjai megtárgyalták az előterjesztéseket, egyhangúlag elfogadták a beszámolókat, ajánlva a Képviselő-testület számára is elfogadásra. A két bizottság nevében gratulált a vezetésnek, a dolgozóknak az elvégzett munkájukhoz.

**Dobos László polgármester:** Megköszönte a hozzászólást.

Van-e további kérdés, hozzászólás?

További kérdés, hozzászólás nem hangzott el.

**Dobos László polgármester:** Elismeréssel szólt igazgató úr munkájáról. Karcagon, ahol annyira büszkék a múltjukra az emberek, ott mindenképpen fontos a múlt értékeit bemutatni, életben tartani. Örömmel látta, hogy a fiatalabb munkatársak bevonásán túl egyre több diák látogatója van a Múzeumnak. Nagyra értékeli, ahogy igazgató úr végzi a munkáját az alapfeladatokon túl is, gratulált ahhoz a tudáshoz, mellyel rendelkezik, és ahogy azt átadja mások számára szintén. Szüksége van a Nagykunságnak, és a városnak is egy ilyen jól működő múzeumra. Gratulál még egyszer igazgató úrnak az elvégzett munkához.

Javasolta a Györffy István Nagykun Múzeum 2017. évi tevékenységéről szóló beszámoló elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**37/2018. (II. 22.) „kt." sz. h a t á r o z a t**

**a Györffy István Nagykun Múzeum 2017. évi tevékenységének a jóváhagyásáról**

A Karcag Városi Önkormányzat Képviselő-testülete (továbbiakban:Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX Tv. 10. § (1) bekezdésében, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78.§ (5) b) pontjában biztosított feladatkörében eljárva az alábbiak szerint dönt:

1.) Képviselő-testület a Györffy István Nagykun Múzeum 2017. évi tevékenységéről szóló beszámolóját a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. Györffy István Nagykun Múzeum Karcag, Kálvin u. 4.

|  |  |
| --- | --- |
| **7. napirendi pont:** | Javaslat a Györffy István Nagykun Múzeum 2018. évi munkatervének jóváhagyására |

**Dobos László polgármester:** Megkérdezte Dr. Nagy Molnár Miklós igazgató urat, hogy van-e szóbeli kiegészítése a munkatervhez?

Nem történt kiegészítés.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Györffy István Nagykun Múzeum 2018. évi munkatervének jóváhagyására vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**38/2018. (II. 22.) „kt." sz. h a t á r o z a t**

**a Györffy István Nagykun Múzeum 2018. évi munkatervének jóváhagyásáról**

Karcag Városi Önkormányzat Képviselő-testülete az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78.§ (5) b) pontjában biztosított feladatkörében eljárva az alábbiak szerint dönt:

1.) A Képviselő-testület a Györffy István Nagykun Múzeum 2018. évi munkatervét a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcag Városi Önkormányzat Aljegyzője, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. Györffy István Nagykun Múzeum Karcag, Kálvin u. 4.

**38/2018. (II. 22.) „kt." sz. h a t á r o z a t melléklete**

**A GYÖRFFY ISTVÁN NAGYKUN MÚZEUM**

**2018. ÉVI MUNKATERVE**

**I. Bevezetés**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rögzíti a települési önkormányzatok közművelődési feladatait. A hivatkozott törvény 78.§ (5) bekezdésének b. pontja alapján a fenntartó hagyja jóvá az általa fenntartott közművelődési intézmény éves munkatervét. A Györffy István Nagykun Múzeum munkaterve az 51/2014. (XII. 10.) EMMI rendelet (a múzeum, valamint az országos szakkönyvtár és a megyei könyvtár éves munkatervéhez szükséges szakmai mutatókról) alapján készült.

A Györffy István Nagykun Múzeum alapvető feladata a gyűjteményben található műtárgyi állomány megőrzése, tudományos feldolgozása és bemutatása. A bemutatás során a hangsúlyt az ismeretátadásra helyezzük. Munkánk során a városi, megyei és országos társintézmények mellett a kulturális terület egyéb képviselőivel, a civil szervezetekkel, illetve az idegenforgalmi ágazattal is szoros kapcsolatokat tartunk fenn.

A múzeum tevékenységi körébe tartozik a Karcagi Hírmondó szerkesztésének és kiadása is, ennek megfelelően a Györffy István Nagykun Múzeum egyéb kiadói tevékenységet is folytat.

Ugyancsak a Györffy István Nagykun Múzeum látja el a Karcagi Értéktár kezelésének feladatait is. A Karcagi Értéktár Bizottság 2018-ban is a múzeum keretei között, de külön munkaterv alapján működik.

**II. Az intézmény struktúra, személyi feltételek**

**1. Intézményi struktúra**

A Karcag Városi Önkormányzat 38/2015. (II.26.) „kt.”sz. határozatának értelmében az intézmény keretében működnek az alábbi telephelyek:

* Kántor Sándor Fazekasház, Karcag, Erkel Ferenc u. 1.
* Nagykunsági Tájház, Karcag, Jókai u. 16.
* Orvos- és Patikatörténeti Kiállítás, Karcag, Széchenyi sgt. 45.
* Szélmalom, Karcag, Vágóhíd út 22.
* Karcagi Hírmondó Szerkesztősége, Karcag, Bajcsy-Zsilinszky u. 6.
* Györffy István Nagykun Múzeum raktára, Karcag, Fürdő út 14.

Az intézmény feladatkörének bővülése miatt az Önkormányzat a 21/2015. (VIII.31.) „kt.” sz. határozatával elfogadta Györffy István Nagykun Múzeum Szervezeti és Működési szabályzatát, amelyben az intézmény feladatköre az alábbiak szerint került meghatározásra:

1. a gyűjtemény gyarapítása, szakszerű megőrzése, a tudományos feldolgozás, illetve a nagyközönségnek való bemutatás.
   * + 1. a muzeális gyűjtemény sokrétű bemutatása a valódi értékek bemutatása, átadása, a különböző programokon,
       2. a fő programok és a múzeumpedagógiai tervek megvalósítása során kiemelt figyelmet fordít arra, hogy az minden korosztályhoz eljusson.
       3. a városi hetilap megjelentetése
       4. a Karcagi Települési Értéktár Bizottság munkájának szervezése

**2. Személyzeti helyzet**

*Györffy István Nagykun Múzeum*

A múzeumban az engedélyezett álláshelyek száma: 6,75.

A múzeumban jelenleg *5 fő teljes munkaidős* munkatárs dolgozik az alábbi megoszlásban: *1 fő néprajzkutató* (múzeumigazgató), *1 fő történész-művelődésszervező, 1 fő múzeumpedagógus*, *1 fő teremőr, 1 fő takarító*. valamint*1 fő takarító-hivatalsegéd.* A múzeumban jelenleg rendelkezésre álló *1 fő* álláshely betöltésére 2018-ban gyűjteménykezelő felvételét tervezzük.

A zökkenőmentes nyitva tartás és folyamatos látogathatóság megtartása érdekében a múzeumhoz tartozó kiállítóhelyeken a teremőri, illetve gondnoki feladatok ellátására tervezzük *3 fő* hosszabb időtartamú közfoglalkoztatásban részt vevő munkatárs alkalmazását.

*Karcagi Hírmondó Szerkesztősége*

A szerkesztőségben engedélyezett álláshelyek száma: 4.

A szerkesztőségnek 3 *fő főállású* munkatársa van: *1 fő* főszerkesztő, *1 fő* újságíró, *1 fő* adminisztrátor. A lap *3 fő külsős* munkatársat foglalkoztat megbízási szerződéssel, illetve *1 fő* tördelőt szintén megbízásos szerződéssel. *1 fő* álláshely pedig jelenleg GYES miatt betöltetlen.

**III. Szolgáltatási feladatok**

**1. Közönségkapcsolatok**

*Ismeretterjesztő előadások*

2018. március 13-án a Debreceni Egyetem Bölcsészettudományi Karával közösen *„Kunok, jászok, hajdúk, szabadnépek történeti – kulturális örökségük”* címmel történeti, néprajzi és muzeológiai konferenciát szervezünk a Városháza dísztermében. (Felelős: dr. Nagy Molnár Miklós igazgató.)

**2. Köznevelési hasznosítás**

*A gyűjteményre és a kiállításokra alapozott múzeumpedagógiai foglalkozások*

A 2018-ban tervezzük folytatni a 2017-ben sikerrel megindított programjainkat, amelyeket újabbakkal egészítünk ki:

* *Népi díszítőművészet Karcagon*
* *Nap, Hold, Csillagok* – szimbólumok a Nagykunságban
* „*Szántottam, vetettem ...”* Határhasználat a Nagykunságban
* *Pásztorélet a Nagykunságban*

1. *A Nagykunság állatvilága*”
2. *„Rend a lelke mindennek!” Lakberendezés a Nagykunságba*
3. *„Legendáink szárnyán”*
4. *„Lóháton a kunok útján”*
5. *„Szántottam, vetettem ...” Határhasználat a Nagykunságban*
6. *„FlorArt – a szikes puszta virági”*

A programok célja a 2018-ban elkezdett múzeumpedagógiai foglalkozások további kiszélesítése az óvodákkal és az általános iskolákkal.

A múzeumhoz tartozó külső kiállítóhelyeken május 1. után elsősorban szabadtéri programokat tervezünk, amelyekkel ki tudjuk használni a zárt, tágas és árnyas udvar adta lehetőségeket.

A Kántor Sándor Fazekasházban folytatjuk a díszítőművészethez kapcsolódó rajzos- színes foglalkozásokat, és a madár- és virágmotívumokat tovább-gondolva a *„FlorArt – a szikes puszta virági”* című programot is megszervezzük a Fazekasházban.

Az évek során bevett gyakorlatnak számító *Múzeumi Barangoló* programot 2018 őszén a Madarász Imre Egyesített Óvoda tagóvodáinak nagycsoportos gyermekei részvételével ismét tervezzük megrendezni.

Szintén külső helyszín bekapcsolásával tervezünk kovácsműhely-látogatást elsősorban iskolás csoportoknak. (Felelős: Nagy Katalin múzeumpedagógus, Kántor Éva történész-művelődésszervező)

**3. Hozzáférés**

*Kutatószolgálatot igénybe vevő kutatók és a kutatási alkalmak*

Az előző évekhez hasonlóan a múzeum a szakterületüknek megfelelően idén is kutatási és konzultációs lehetőséget biztosít a tudományos kutatóknak, illetve a segítséget, útmutatást igénylő szakdolgozatíróknak, helytörténészeknek. Az egyéni kutatók kutatási engedély birtokában, a hatályos jogszabályok, rendelkezések alapján készített Szolgáltatási Szabályzat szerint vehetik igénybe a múzeum nyújtotta lehetőségeket.

*Múzeumi könyvtár könyvtárhasználata*

A Györffy István Nagykun Múzeum könyvtára szakkönyvtárként működik, a benne található könyvek és dokumentumok elsősorban tudományos kutatók számára elérhetőek és csak helyben használhatók. 2018-ban a múzeumot felkereső, kutatási engedéllyel rendelkező kutatók a könyvtárat a Szolgáltatási Szabályzatnak megfelelően vehetik igénybe.

A könyvtári állományt elsősorban az ajándékozás útján beszerzett könyvekkel gyarapítjuk, kivételes esetekben – fontos szakirodalom beszerzése esetén – vásárlással. Az év folyamán folyamatosan végezzük a gyűjteménybe került könyvek és nyomtatványok rendezését, leltározását, katalogizálását. (Felelős: művelődésszervező és dr. Nagy Molnár Miklós igazgató)

*Múzeumi honlap*

Múzeumunk saját honlapja a [www.karcagimuzeum.hu](http://www.karcagimuzeum.hu/) címen érhető el, amely elérhető a [www.karcag.hu](http://www.karcag.hu/) városi oldalról is. Honlapunkat továbbra is folyamatosan frissítjük, rendezvényeinkről, programjainkról friss információkat közlünk, ezzel növelve a honlap látogatók számát is.

A Györffy István Nagykun Múzeum rendelkezik saját facebook-fiókkal is, amelyen szintén megjelennek a múzeummal kapcsolatos friss információk.

*Média megjelenések*

2018-ban az országos médiában a *„Hazahúzó”* produkcióban jelenik meg a múzeum állandó kiállítása.

A Karcagi Hírmondó hetilap hasábjain és a Karcag Televízió folyamatosan közöl információkat, illetve számol az új időszaki kiállításainkról. Emellett törekszünk a helyi- és regionális rádióadókon való gyakori megjelenésre.

**4. Karcagi Hírmondó Szerkesztősége**

A Karcagi Hírmondó fő feladata, hogy informálja Karcag lakóit a legfontosabb városi történésekről, az önkormányzati munkáról. Az ingyenes önkormányzati hetilapnak 2018-ban 39 lapszáma jelenik meg. Az év utolsó kiadása színes naptármelléklettel készül.

**IV. Kiállítási tevékenység**

**1. Állandó kiállítások**

*Györffy István Nagykun Múzeum*

2018-ban a múzeum nyitva tartását január 3-tól december 20-ig tervezzük. A kiállítások vasárnap és hétfő kivételével naponta 10-17 óráig látogathatók.

*Nagykunsági Tájház*

A Nagykunsági Tájház felújított állandó kiállítását 2018. május 1-től szeptember 30-ig vasárnap és hétfő kivételével naponta 10-16 óráig tervezzük látogathatóvá tenni az érdeklődők számára. Az ettől eltérő időpontokban előzetes bejelentkezés alapján fogadunk csoportokat. A rendszeres nyilvántartást *1 fő* hosszabb időtartamú közfoglalkoztatásban részt vevő munkatárs bevonásával kívánjuk megoldani.

*Kántor Sándor Fazekasház*

2018-ban a kiállítás május 1-től szeptember 30-ig, vasárnap és hétfő kivételével naponta 10-16 óráig lesz ismét látogatható. Az ettől eltérő időpontokban előzetes bejelentkezés alapján fogad csoportokat. A rendszeres nyilvántartást *1 fő* hosszabb időtartamú közfoglalkoztatásban részt vevő munkatárs alkalmazásával kívánjuk megoldani.

*Orvos- és Patikatörténeti Kiállítás*

A korábban kialakult gyakorlatnak megfelelően egész évben előre bejelentett csoportokat fogad.

*Szélmalom*

Az épület felújítása esetén a szélmalom 2018-ban nem látogatható. Amennyiben a felújítás megkezdése csúszik, akkor a kiállítás május 1-től szeptember 27-ig, vasárnap és hétfő kivételével naponta 10-16 óráig lesz ismét látogatható. Az ettől eltérő időpontokban előzetes bejelentkezés alapján fogad csoportokat. A rendszeres nyilvántartást *1 fő* hosszabb időtartamú közfoglalkoztatásban részt vevő munkatárssal kívánjuk megoldani.

*Kövesdaráló*

A műemlék Kövesdaráló és Malomtörténeti Kiállítás nem a múzeum kezelésében lévő látogatható kiállítóhely, működéséhez a múzeum szakmai segítséget nyújt. A kiállítás – előzetes bejelentkezés alapján – egész évben látogatható.

**2. Tervezett****időszaki kiállítások**

*2018-ban a múzeumban tervezett időszaki kiállítások:*

**– „Szódavíz – egy magyar kultuszital”** – február 1. – március 20.

**– „Tisza-völgy vizes múltja és jelene” –** március – április

**– „Eleink élete”** fotókiállítás – április **–** június

**– „Szűcs Imre 70”** – jubileumi kiállítás – június – augusztus

**–**  **„Hátország”** történeti kiállítás – augusztus – október

**–**  **Luka Lajos vesszőfonó kiállítása** – november – 2019 január

**4. Kiállításvezetők száma (magyar és idegen nyelven)**

**„A kunok öröksége – Népélet a Nagykunságban”** című állandó kiállításunkhoz 2012-ben készült papíralapú kiállításvezető magyar és angol nyelven. A kiállításvezető rövidített papíralapú változata orosz, német és francia nyelven is olvasható. Az idegen nyelvű változatok árus forgalomba nem kerültek. Az állandó kiállításhoz elektronikus vezető (DVD) is készült, amely szintén megvásárolható a múzeumban.

**5. Múzeumpedagógiai, múzeumandragógiai foglalkozással kiegészített kiállítások**

– A *„Tisza-völgy vizes múltja és jelene”*című kiállításhoz foglalkozást tervezünk (Felelős: Kántor Éva történész-művelődésszervező)

– A *„Hátország”*című kiállításhoz októberben múzeumi történelem órát tervezünk. (Felelős: Kántor Éva történész-művelődésszervező)

*– Luka Lajos vesszőfonó* kiállításához novemberben kézműves foglalkozásokat szervezünk iskolásoknak és felnőtt látogatóknak. (Felelős: Nagy Katalin múzeumpedagógus és dr. Nagy Molnár Miklós néprajzos múzeumigazgató)

**V. Gyűjtemények gyarapítása és nyilvántartás**

**1. Gyűjteménygyarapítás**

A múzeumi gyűjtemények gyarapítása nagyrészt pénzügyi helyzetünk és lehetőségeink, illetve az esetlegesen megjelenő pályázatok függvénye. A múzeum gyűjteménygyarapítási stratégiájának megfelelően a 2018. évben is alapvető célkitűzésünk az olyan kvalitásos tárgyak megszerzése, amelyek elengedhetetlenül szükségesek és hiányoznak tárgyi gyűjteményünkből. Az esetleges tárgyvásárlás(ok)hoz elsősorban a Nemzeti Kulturális Alap aktuális pályázatán kívánjuk megszerezni a megfelelő anyagi fedezetet. (Felelős: dr. Nagy Molnár Miklós igazgató és Béres Sándor történész)

**2. Nyilvántartás**

2018-ban folytatjuk a múzeumi műtárgyállomány revízióját. 30 db műtárgy beleltározásával kívánjuk csökkenteni a leltározatlan tárgyak számát. A tárgyrevíziót a raktári anyag költöztetése is segíti. (Felelős: dr. Nagy Molnár Miklós néprajzos múzeumigazgató, Kántor Éva történész-művelődésszervező, Nagy Katalin múzeumpedagógus)

**3. Hozzáférés**

2018-ban a múzeum digitalizálási stratégiájának, illetve az abban megfogalmazott ütemtervnek megfelelően folyamatosan folytatjuk a múzeum tárgyi anyagának digitalizálást, amelyhez tervezzük akkreditált szoftver beszerzését. (Felelős: dr. Nagy Molnár Miklós igazgató, Kántor Éva történész-művelődésszervező, Nagy Katalin múzeumpedagógus, és művelődésszervező)

**VI. Tudományos kutatás**

**1. Kutatási témák száma**

2018-ban a múzeum tudományos munkatársai a korábban megkezdett kutatásaikat az alábbi kutatási témákban folytatják:

*Nagy Molnár Miklós:*

– A Kántor Sándor Kossuth-díjas fazekasról és tanítványairól folytatott anyaggyűjtés befejezése, az elkészült kézirat nyomdai előkészítése.

– A kunsági népművészet kutatása.

*Kántor Éva:*

– Általános forrásfeltárás: Karcag 1867-1967 közötti története témájában

– levéltári kutatások folytatása

**2. Hazai és nemzetközi kutatási programokban való részvétel**

Az év folyamán a múzeum munkatársai folytatják a Karcag városáról készítendő monográfia kutatási programjának előkészítését.

**3. Konferencián való részvétel**

2018-ban a múzeum munkatársai – a korábbiakhoz hasonlóan – a szakterületüknek megfelelő szakmai konferenciákon, szakmai továbbképzéseken vesznek részt.

*Nagy Molnár Miklós*

– Országos Múzeumigazgatói Konferencia, Visegrád

*– „Kunok, jászok, hajdúk, szabadnépek történeti – kulturális örökségük”-* Karcag

*Kántor Éva*

*– „Kunok, jászok, hajdúk, szabadnépek történeti – kulturális örökségük”-* Karcag

**4. A múzeum dolgozói által jegyzett és tervezett publikációk száma**

*Nagy Molnár Miklós:*

– Kántor Sándor Kossuth-díjas fazekasról és tanítványai – monográfia

**VII. Műtárgyvédelem**

A Györffy István Nagykun Múzeum számára 2018. év kiemelt feladata a múzeum közel 7.000 darabos tárgyi gyűjteményének zökkenő mentes, az alapvető műtárgyvédelmi szempontok szem előtt tartásával történő átköltöztetetése egy megfelelő raktárhelyiségbe. A költözés eredményeként felszabadulhat a jelenlegi raktárként alkalmazott Rónai Malom épülete, amely ezzel alkalmas lesz más funkció ellátására. (Felelős: dr. Nagy Molnár Miklós igazgató, Kántor Éva történész-művelődésszervező, gyűjteménykezelő)

A raktárban őrzött leltározott és leltározatlan műtárgyaink fokozott figyelmet és szükség szerinti beavatkozást igényelnek. A hatékonyabb műtárgyvédelem miatt 2018-ban feladatunk a szakszerű műtárgyvédelmi beavatkozás megismétlése. (Felelős: dr. Nagy Molnár Miklós igazgató, Kántor Éva történész-művelődésszervező, gyűjteménykezelő)

A múzeum jelenleg nem rendelkezik szakképzett restaurátorral, a műtárgyvédelmi feladatokat műtárgyvédelmi megbízottal látjuk el, akinek feladata, hogy rendszeres szakmai kapcsolatot tartson a megyei hatókörű városi múzeum restaurátoraival, szükség esetén kérje azok szakmai segítségét.

**VIII. Szakmai és társadalmi kapcsolatok**

**1. Kapcsolatok helyi intézményekkel és civil szervezetekkel**

A Györffy István Nagykun Múzeum a helybeli intézményekkel, a Déryné Kulturális, Turisztika, Sport Központ és Könyvtárral, emellett a város iskoláival és óvodáival szakmai kapcsolatokat ápol. A helyi civil szervezetek közül munkakapcsolattal rendelkezünk a Nagykun Városvédő Egyesülettel, a Kováts Mihály Baráti Társasággal, a Kunszövetséggel, . A Nagykunsági Népművészek Egyesületének székhelye a múzeum.

**2. Múzeumi szakmai kapcsolatok**

A Györffy István Nagykun Múzeum Jász-Nagykun-Szolnok megye valamennyi múzeuma mellett jól működő szakmai kapcsolatokkal rendelkezik a kiskunsági múzeumok közül a kiskunhalasi Thorma János Múzeummal, a kiskunfélegyházi Kiskun Múzeummal, valamint a régiónkban található Hajdú-Bihar megyei és Szabolcs-Szatmár-Bereg megyei múzeumokkal. Az együttműködés a múzeumi munka több területére is kiterjed, így például a kiállítások vándoroltatására, illetve műtárgyak kölcsönzésére.

A régiós kapcsolatok mellett fontos szakmai kapcsolatunk a Néprajzi Múzeummal, illetve a szentendrei Szabadtéri Néprajzi Múzeummal, illetve más vidékek (Pest, Bács-Kiskun és Csongrád megyék) múzeumaival is. Országos szakmai kapcsolataink mélyítését szolgálja és szakmai érdekvédelmünket segíti, hogy múzeumunk tagja a Magyar Vidéki Múzeumok Szövetségének (MVMSZ).

**3. Kapcsolatok vidéki civil szervezetekkel**

A vidéki civil szervezetek közül jó a munkakapcsolatunk a Magyar Néprajzi Társasággal, a Pulszky Társaság Múzeumi Egyesülettel, a gyomaendrődi székhelyű Kállai Ferenc Népfőiskolai Társasággal és a Jászkun Kapitányok Tanácsával.

**4. Kapcsolatok egyetemi tanszékekkel**

Ugyancsak jó szakmai kapcsolatokkal rendelkezünk a Debreceni Egyetem Néprajzi Tanszékével, valamint az ELTE Néprajzi Tanszéke mellett a Szegedi Egyetem Néprajz és Kulturális Antropológiai Tanszékével.

**5. Társadalmi tisztségek**

A múzeum igazgatója, dr. Nagy Molnár Miklós az MTA köztestületi és a Magyar Néprajzi Társaság tagja. Emellett tagja a Tájkutató Alapítvány kuratóriumának, a gyomaendrődi Kállai Ferenc Népfőiskolai Társaság kuratóriumának. Mindezek mellett a Magyar Vidéki Múzeumok Szövetsége Felügyelő Bizottságának is tagja.

Karcag, 2018. február 8.

dr. Nagy Molnár Miklós

múzeumigazgató

|  |  |
| --- | --- |
| **8. napirendi pont:** | Javaslat a Karcag városban működő szavazatszámláló bizottságok tagjainak és póttagjainak megválasztására |

**Dobos László polgármester:** Elmondta, hogy a szavazatszámláló bizottság három tagját és szükséges számban a póttagokat a Települési Önkormányzat Képviselő-testülete választja meg. Személyükre a helyi választási iroda vezetője tesz javaslatot. Módosító javaslat nem tehető, nem nyújtható be, és egyben kell szavazni a bizottsági tagokról illetve a póttagokról, akik személye megtalálható a határozati javaslatban.

**Dobos László polgármester:** Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Karcag városban működő szavazatszámláló bizottságok tagjainak és póttagjainak megválasztására vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**39/2018. (II. 22.) „kt.” sz. h a t á r o z a t**

**a Karcag városban működő szavazatszámláló bizottságok tagjainak és póttagjainak megválasztásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában és a választási eljárásról szóló 2013. évi XXXVI. törvény 24. §-ában biztosított jogkörében eljárva az alábbiak szerint dönt:

**I**. A Képviselő-testület a **Karcag városban működő szavazatszámláló bizottságok tagjait és póttagjait** az alábbiak szerint választja meg:

**01. sz. szavazókör: Madarasi út 1-3. (Református Gimnázium)**

Tagjai: Dr. Dobrainé Szemerányi Éva Mária, Karcag, Madarasi u. 9-11. 3. lph. 1/3.

Makai Pál, Karcag, Táncsics Mihály krt. 4.

Béres Sándorné, Karcag, Kossuth tér 7-9. I/8.

**02. sz. szavazókör: Zöldfa utca 48. (Kátai Gábor Kórház)**

Tagjai: Kissné Gregor Piroska Mária, Karcag, Györffy István u. 12.

Nemes Jánosné, Karcag, Sándor u. 33/A

Kacsándi Sándorné, Karcag, Tőkés u. 40.

**03. sz. szavazókör: Dózsa Gy. út 4. (volt Általános Iskola)**

Tagjai: Monori Ildikó Erzsébet, Karcag, Damjanich u. 21.

Perge István, Karcag, Árok u. 8.

Lódi Endréné, Karcag, Dózsa György út 28.

**04. sz. szavazókör: Zöldfa utca 32. (Óvoda)**

Tagjai: Magyar Ákosné, Karcag, Diófa u. 9.

Papp Edit, Karcag, Kórház u. 8. A lph. 2/7.

Disznós Imréné, Karcag, Szövetkezet u. 1.

**05. sz. szavazókör:** **Dózsa Gy. út 5-7. (Déryné Művelődési Központ)**

Tagjai: Nagy Jánosné, Karcag, Dózsa György út 73.

Buzalkáné Sebők Katalin, Karcag, Egyetértés u. 29.

Balaskó László, Karcag, Kacsóh u. 23.

**06. sz. szavazókör: Zádor utca 3. (Általános Iskola)**

Tagjai: Nagy István, Karcag, Zádor u. 4.

Kelemenné Csizi Ildikó, Karcag, Kossuth Lajos u. 10/B

Kun Jánosné, Karcag, Kungát u. 54.

**07. sz. szavazókör: Kossuth tér 4. (Általános Iskola)**

Tagjai: Szabó Gabriella, Karcag, Széchenyi István sgt. 67/C. II/11.

Szabó Lászlóné*,* Karcag, Epreskert u. 8.

Molnár Lajosné, Karcag, Kossuth tér 7-9. 3/27.

**08. sz. szavazókör: Kuthen utca 16. (Óvoda)**

Tagjai: Kolozsvári Ernőné, Karcag, Kossuth Lajos u. 26.

Balaskó Lászlóné, Karcag, Kacsóh u. 23.

Törőcsik István, Karcag, Kossuth Lajos u. 22/B

**09. sz. szavazókör: Kálvin út 4. (Múzeum)**

Tagjai: Kovács Attila Zoltánné, Karcag, József Attila u 14.

Szikszai Imre Sándorné, Karcag, Madarász Imre u. 36.

Ábrahám Istvánné, Karcag, Attila u. 6.

**10. sz. szavazókör: Püspökladányi út 33. (Családsegítő Központ)**

Tagjai: Gajdos Károlyné, Karcag, Maros u. 31.

Donkó Gáborné, Karcag, Széchenyi István sgt. 1-3. II. lph. 3/11.

Nagy László, Karcag, Madarasi út 8.

**11. sz. szavazókör: Arany János utca 13-15. (Általános Iskola)**

Tagjai: Walter Jánosné, Karcag, Tompa u. 4.

Dobrai Imréné, Karcag, Arany János u. 18.

Péntek Krisztián, Karcag, Tanya 428.

**12. sz. szavazókör: Villamos út 109. (Városgondnokság)**

Tagjai: Papp Tibor János, Karcag, Madarász Imre u. 50.

Kovácsné Nemes Margit, Karcag, Tompa u. 12.

Tapasztó Lajosné, Karcag, Tompa u. 17.

**13. sz. szavazókör: Szentannai Sámuel utca 18. (Középiskola)**

Tagjai: Györfi Sándorné, Karcag, Csokonai u. 41.

Herceg Sándorné, Karcag, Szamos u. 81/A

Gyökeresné Kállai Mária, Karcag, Kalász u. 8.

**14. sz. szavazókör: Kisújszállási út 112. (Általános Iskola)**

Tagjai: Sütő Imréné, Karcag, Dráva u. 4.

Cseppentő Sándorné, Karcag, Rába u. 31.

Nagy Sándor Ernőné, Karcag, Kőrös u. 33.

**15. sz. szavazókör: Kisújszállási út 24. (Tiszamenti Reg. Vízművek)**

Tagjai: Kun Józsefné, Karcag, Villamos u. 64.

Varga Lászlóné, Karcag, Kerekes I. u. 1.

Tóth Istvánné, Karcag, Deák krt. 49.

**16. sz. szavazókör: Kisújszállási út 45. (Szakiskola)**

Tagjai: Batáné Nagy Judit Erzsébet, Karcag Petőfi u. 30.

Ábrahám Tiborné, Karcag, Futó Imre u. 23.

Fülöp Ilona Erika, Karcag, Kinizsi u. 22/A

Póttagok:

1. Gál Sándor Karcag, Damjanich u. 14.
2. Kovács Sándorné, Karcag, Kórház u. 10. C. lph. II/11.
3. Szarkáné Lódi Zita Bernadett, Karcag, Sándor u. 19.
4. Molnár Sándorné, Karcag, Kinizsi u. 7.
5. Czinegéné Kiss Mária, Karcag, Zádor u. 26.
6. Baloghné Hajdú Emőke Katalin, Karcag, Fecske u. 12.
7. Papp László Györgyné, Karcag, Tavasz u. 23.
8. Nagy Ferencné, Karcag, Túzok u. 1.
9. Lovas Sándor Karcag, Attila u. 13.
10. Elek Eszter Karcag, Kacsóh u. 32.

**II.** A Képviselő-testület az I. pontban megválasztott szavazatszámláló bizottságok alakuló ülésével egyidejűleg a szavazatszámláló bizottságok tagjainak és póttagjainak megválasztásáról szóló 33/2014. (II. 27.) ”kt” számú **határozatát hatályon kívül helyezi.**

Erről értesülnek:

* 1. Karcag Városi Önkormányzat Képviselő-testületének tagjai, lakhelyükön
  2. Karcag Városi Önkormányzat Polgármestere, helyben
  3. Karcag Városi Önkormányzat Jegyzője, helyben
  4. Karcagi Polgármesteri Hivatal Aljegyzői Iroda, helyben
  5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
  6. Karcag városban működő szavazatszámláló bizottságok tagjai és póttagjai, lakhelyükön
  7. Jász-Nagykun-Szolnok Megyei 03. számú Országgyűlési Egyéni Választókerületi Választási Iroda, helyben

|  |  |
| --- | --- |
| **9. napirendi pont:** | Javaslat a Györffy István Nagykun Múzeum igazgatói állásának pályázati meghirdetésére |

**Dobos László polgármester:** Dr. Nagy Molnár Miklós igazgató úr vezetői megbízatása 2018. május 30. napjával lejár, így a törvény értelmében pályázati kiírást kell kezdeményezni.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Györffy István Nagykun Múzeum igazgatói állásának pályázati meghirdetésére vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**40/2018. (II. 22.) „kt.” sz. h a t á r o z a t**

**Györffy István Nagykun Múzeum igazgatói állásának pályázati meghirdetéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontjában, a közalkalmazottak jogállásáról szóló 1992. évi XXXIII. törvény 20/B. §-ában foglaltak figyelembevételével a következő határozatot hozza:

1. A Képviselő-testület kiírja a határozat 1. számú mellékletét képező pályázatot.
2. A Képviselő-testület felhívja a Karcagi Polgármesteri Hivatal Jegyzői Iroda humánpolitikai ügyintézőjét, hogy a pályázati eljárással kapcsolatos intézkedéseket tegye meg.

Felelős: Szabóné Fábián Éva humánpolitikai ügyintéző

Határidő: 2018. február 28.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Györffy István Nagykun Múzeum, Karcag Kálvin u. 4.

**40/2018. (II. 22.) „kt.” sz. határozat melléklete**

**PÁLYÁZATI FELHIVÁS**

1. A pályázatot meghirdető szerv

neve: Karcag Városi Önkormányzat

címe: 5300. Karcag, Kossuth tér l.

megye: Jász-Nagykun-Szolnok

1. A meghirdetett álláshely:

munkahely: Györffy István Nagykun Múzeum

5300 Karcag, Kálvin u. 4.

munkakör: igazgató

1. A megbízás feltételei:

a) rendelkezik

aa) mesterfokozatú végzettséggel és szakirányú szakképzettséggel vagy jogász vagy közgazdász szakképzettséggel, és

ab) tárgyalásszintű idegennyelv-ismerettel, amelynek igazolása történhet különösen államilag elismert komplex típusú középfokú nyelvvizsga-bizonyítvány vagy azzal egyenértékű okirat, a szakmai gyakorlat külföldi teljesítéséről szóló igazolás bemutatásával,

b) a végzettségének és szakképzettségének vagy az intézmény alaptevékenységének megfelelő jogviszonyban legalább öt éves szakmai gyakorlatot szerzett, és

c) kiemelkedő szakirányú tudományos vagy szakmai tevékenységet végez.”

1. A megbízás várható kezdő időpontja: 2018. június 1.
2. A megbízás 5 évre szól.
3. Juttatás: Alapilletmény és magasabb vezetői pótlék a Kjt. szerint.
4. A pályázat benyújtásának határideje: Közigazgatási és Igazságügyi Hivatal „KÖZIGÁLLÁS” internetes oldalán történő közzétételtől számított 30 nap.
5. A pályázat elbírálásának határideje: a pályázatbenyújtási határidejét követő 30 napon belül.
6. A pályázat benyújtásának helye:

Karcag Városi Önkormányzat Polgármestere

5300 Karcag, Kossuth tér l.

1. A pályázatnak tartalmaznia kell:
   * részletes szakmai önéletrajzot,
   * az intézményvezetésre vonatkozó részletes szakmai programot
   * 3 hónapnál nem régebbi erkölcsi bizonyítványt.
   * diplomamásolatot
   * nyilatkozatot, hogy a pályázat anyagát a bíráló bizottság tagjai megismerhetik.

|  |  |
| --- | --- |
| **10. napirendi pont:** | Javaslat a hulladékgazdálkodási közfeladat ellátásával kapcsolatos döntésekre |

**Dobos László polgármester:** Elmondta, hogy két határozati javaslat található az anyagban, egy üzletrész megvásárlása, másrészt a szerződés megkötése. Nagyon fontos és kötelező feladata minden településnek a hulladékgazdálkodás megszervezése, működtetése. Szakbizottságok megtárgyalták, megvitatták a napirendi pontot.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta, hogy az első határozati javaslatban a NHSZ TISZA Nonprofit Korlátolt Felelősségű Társaság 1 %-os , 40.000.-forint névértékű üzletrészének megvásárlásáról döntsön a Képviselő-testület. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**41/2018. (II.22.) „kt.” sz. h a t á r o z a t**

**az NHSZ TISZA Nonprofit Korlátolt Felelősségű Társaság üzletrészének megvásárlásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, figyelemmel a Polgári Törvénykönyvről szóló 2013. évi V. Törvény 3:165. §-ában foglaltakra az alábbiak szerint dönt:

1. A Képviselő-testület akként dönt, hogy meg kívánja vásárolni az NHSZ TISZA Nonprofit Korlátolt Felelősségű Társaságban (cégjegyzékszám: 16-09-007814, székhely: 5350 Tiszafüred, Húszöles út 149.) az NHSZ Nemzeti Hulladékgazdálkodási Szolgáltató Korlátolt Felelősségű Társaság tulajdonában álló 130.000 Ft névértékű üzletrészből 40.000 Ft névértékű üzletrészhányadot, névértéken. A vételár megfizetésére banki átutalással kerül sor az üzletrészhányad-átruházási szerződés aláírásával egyidőben.
2. A Képviselő-testület felhatalmazza Dobos László polgármestert az üzletrészhányad-átruházási szerződés aláírására és a közös képviselői pozíció elfogadására.
3. A Képviselő-testület felkéri a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a vételár összegét – 40.000 Ft – a 2018. évi költségvetés módosításakor a rendelet tervezetbe építése be az általános tartalék terhére.

Felelős: Szabóné Bóka Réka költségvetési csoportvezető

Határidő: 2018. június 30.

1. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2018. március 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. NHSZ Kft. 1211 Budapest, Szállító utca 6.

**Dobos László polgármester:** Javasolta, hogy a második határozati javaslatban a NHSZ TISZA Nonprofit Korlátolt Felelősségű Társasággal történő közszolgáltatási szerződés megkötéséről döntsön a Képviselő-testület. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**42/2018. (II.22.) „kt.” sz. h a t á r o z a t**

**a hulladékgazdálkodási közszolgáltatási szerződés megkötéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, figyelemmel a hulladékokról szóló 2012. évi CLXXXV. törvény 33. § (1) bekezdésében foglaltakra az alábbiak szerint dönt:

1. Karcag Városi Önkormányzat hulladékgazdálkodási közszolgáltatási szerződést kíván kötni a jogszabályokban előírt minőségi tanúsítvánnyal és megfelelőségi véleménnyel rendelkező NHSZ TISZA Nonprofit Korlátolt Felelősségű Társasággal (cégjegyzékszám: 16-09-007814, adószám: 13262275-2-16, székhely: 5350 Tiszafüred, Húszöles út 149.).
2. A Képviselő-testület felhatalmazza Dobos László polgármestert a hulladékgazdálkodási közszolgáltatási szerződés aláírására.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2018. március 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. NHSZ Tisza Nonprofit Kft. 5350 Tiszafüred, Húszöles út 149.

|  |  |
| --- | --- |
| **11. napirendi pont:** | Javaslat a Karcag, külterület 0699/9 hrsz-ú ingatlan Laboncz Sándor részére történő részbeni haszonbérbe adására |

**Dobos László polgármester:** Az anyag ismert már a Képviselő-testület számára. Laboncz Sándor 2009. év óta bérli a napirendi pontban szereplő területet. A haszonbérleti szerződése 2017. december 31. napjával lejárt, kérte, hogy azt továbbra is haszonbérbe vehesse 2022. December 31-ig terjedő időtartamra.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Karcag, külterület 0699/9 hrsz-ú ingatlan Laboncz Sándor részére történő részbeni haszonbérbe adására vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**43/2018. (II.22.) „ kt.” sz. h a t á r o z a t**

**a Karcag, külterület 0699/9 hrsz-ú ingatlan Laboncz Sándor részére történő részbeni haszonbérbe adásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva az alábbiak szerint dönt:

# A Karcag Városi Önkormányzat mint haszonbérbeadó(továbbiakban: haszonbérbe adó) a 2. pontban meghatározott ingatlant Laboncz Sándor 5300 Karcag, Nyár utca 20. szám alatti lakos mint haszonbérlő (továbbiakban: haszonbérlő) részére haszonbérbe adja.

1. A haszonbérbe adott ingatlan adatai:

**a.) Helye:**Karcag

**b.) Helyrajzi szám és a területek adatai:**

|  |  |  |  |  |  |  |
| --- | --- | --- | --- | --- | --- | --- |
| **Fekvés** | **Helyrajzi szám** | **alrészlet** | **Művelési ág** | **Minőségi osztály** | **AK érték** | **Terület (m2)** |
| Karcag, külterület | 0699/9 | f | gyümölcsös | 1 | 67,88 | 14.473 |

## A haszonbérbe adás feltételei:

1. A haszonbérbe adás időtartama: 2018. március 1-től 2022. december 31-ig terjedő időszak.
2. A Képviselő-testület a 2. pontban meghatározott ingatlan használatáért 50.000.-Ft/ha mértékkel számolt összegű haszonbérleti díjat határoz meg.

c) Egyéb feltételek (amelyek a szerződésben rögzítésre kerülnek):

* haszonbérlő köteles a földet rendeltetésének megfelelően megművelni, és ennek során gondoskodni arról, hogy a föld termőképessége fennmaradjon
* a szerződés időtartama alatt a szerződés tárgyát képező ingatlannal kapcsolatos minden terhet a haszonbérlő visel
* haszonbérlő nem jogosult az ingatlant alhaszonbérbe adni
* a szerződés megszűnése esetén a haszonbérlő köteles a szerződés tárgyát olyan állapotban visszaadni, hogy azon a rendeltetésszerű, művelési ágának megfelelő gazdálkodás azonnal folytatható legyen
* az ingatlanon a zavartalan gazdálkodáshoz szükséges értéknövelő beruházások költségeit a haszonbérlő köteles viselni, melyet a szerződés megszűnését követően nem követelhet a bérbeadótól
* az ingatlanon építményt elhelyezni, művelési ágát megváltoztatni a haszonbérbeadó írásbeli engedélyével lehet
* haszonbérlő köteles a haszonbérbeadó előzetes írásbeli hozzájárulását kérni minden a haszonbérlet időszakára hatással bíró rövid- vagy hosszú távú kötelezettségvállalással járó támogatás igénybevétele előtt
* a haszonbérlő köteles a szerződés megkötésétől számított harminc napon belül a szerződést az ingatlanügyi hatósághoz nyilvántartás céljából benyújtani
* a haszonbérlő köteles a haszonbérleti szerződés lejártakor a történelmi bázisjogosultságot a haszonbérbe adónak átadni
* egyebekben a Polgári Törvénykönyvről szóló 2013. évi V. törvény, a mező- és erdőgazdasági földek forgalmáról szóló 2013. évi CXXII. törvény, valamint a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény idevonatkozó rendelkezései az irányadóak

1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonbérleti szerződést.

Felelős: Dobos László polgármester

Határidő: 2018. március 1.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László jogi referens

Határidő:2018. március 31.

1. A Képviselő-testület jelen határozatával hatályon kívül helyezi a 143/2009. (III.26.) „kt.”, a 281/2009. (VI.25.) „kt.” és a 300/2012. (XI.29.) „kt.” számú határozatait.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Laboncz Sándor 5300 Karcag, Nyár u. 20.

|  |  |
| --- | --- |
| **12. napirendi pont:** | Javaslat a Karcag, külterület 01118/2 hrsz-ú ingatlan (téglagyári-halastó) Nagykun Horgász Egyesület részére történő haszonkölcsönbe adására |

**Dobos László polgármester:** A Nagykun Horgász Egyesület az ingatlan haszonbérleti jogát 1996. június 01-től, az ingatlanhoz kapcsolódó halászati és horgászati jogot 2007. október 31-től gyakorolja. A Nagykun Horgász Egyesület a városban az egyik legnagyobb taglétszámmal működő egyesület. Az ingatlant a jó gazda gondosságával használják, azon évről évre anyagi lehetőségeikhez mérten beruházásokat hajtanak végre, tovább szeretnék folytatni hasonlóképpen ezen tevékenységüket a későbbiekben is.

Megkérdezi Kalocsai Lászlót, a Nagykun Horgász Egyesület elnökét, hogy kíván-e szót kérni?

**Kalocsai László, a Nagykun Horgász \_Egyesület elnöke:** Megköszönte az Önkormányzatnak a támogatást, hogy továbbra is biztosítja ezt a területet a város horgászai számára. Nagy problémát jelent számukra, hogy évtizedek óta a vízutánpótlást nincs megoldva a Téglagyári Horgásztóhoz. A Horgásztó körülbelül 60 éve működik, nagyon eliszaposodott, 2005. évben az Egyesület 2,5 millió forintért kotortatta ki a tavat. Az Egyesületnek a bevételei az újra kotrást nem teszik lehetővé. Kérdése, hogy mivel ez önkormányzati tulajdonban van, az Önkormányzatnak nincs-e lehetősége valamilyen pályázaton keresztül megoldani annak utánpótlását, odavezettetni kívülről a folyóvizet?

**Dobos László polgármester:** Nem ismeretlen a téma a Képviselő-testület előtt, és elnök úr is tudja, hogy honnan és mennyiért lehetne odavezetni a folyóvizet. Messziről, a Tisza vizéből kellene hozatni a vizet, de hosszú távú megoldást is jelentene. Az Önkormányzat figyelemmel kíséri az ilyen irányú pályázatokat, amennyiben lesz ilyen lehetőség, azonnal tájékoztatja az elnök urat. Jó munkát kíván az Egyesület számára a továbbiakban.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Karcag, külterület 01118/2 hrsz-ú ingatlan (téglagyári-halastó) Nagykun Horgász Egyesület részére történő haszonkölcsönbe adására

vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**44/2018. (II.22.) „ kt.” sz. h a t á r o z a t**

**a Karcag, külterület 01118/2 hrsz-ú ingatlan (téglagyári-halastó) Nagykun Horgász Egyesület részére történő haszonkölcsönbe adásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva az alábbiak szerint dönt:

1. A Karcag Városi Önkormányzat mint haszonkölcsönbe adó (továbbiakban: kölcsönadó) a 2. pontban meghatározott ingatlant a Nagykun Horgász Egyesület (adószám: 19867335-1-16, székh.: 5300 Karcag, Ágota u. 18.), mint haszonkölcsönbe vevő (továbbiakban: kölcsönvevő) részére haszonkölcsönbe adja.
2. A haszonkölcsönbe adott ingatlan adatai:

**a.) Helye:** Karcag

**b.) Helyrajzi szám és a területek adatai:**

|  |  |  |  |  |  |  |
| --- | --- | --- | --- | --- | --- | --- |
| **Fekvés** | **Helyrajzi szám** | **alrészlet** | **Művelési ág** | **Minőségi osztály** | **AK érték** | **Terület (m2)** |
| Karcag külterület | 01118/2 | a | halastó | - | - | 62.123 |
| Karcag külterület | 01118/2 | c | kivett anyaggödör | - | - | 6.553 |

1. A haszonkölcsönbe adás feltételei:
2. A haszonkölcsönbe adás időtartama: 2018. március 1-től 2032. december 31-ig terjedő időszak.
3. A Képviselő-testület a 2. pontban meghatározott ingatlan használatáért haszonbérleti díjat nem határoz meg, mivel a kölcsönvevő a Magyarország helyi önkormányzatairól szóló 2011. évi CLXXXIX törvény13. § (1) bekezdés 15. pontjában meghatározott közfeladatot látja el az ingatlanon.

c) Egyéb feltételek (amelyek a szerződésben rögzítésre kerülnek):

* kölcsönvevő köteles a földet rendeltetésének megfelelően megművelni, és ennek során gondoskodni arról, hogy a föld termőképessége fennmaradjon
* a szerződés időtartama alatt a szerződés tárgyát képező ingatlannal kapcsolatos minden terhet a kölcsönvevő visel
* kölcsönvevő nem jogosult az ingatlant alhaszonkölcsönbe adni
* a szerződés megszűnése esetén a kölcsönvevő köteles a szerződés tárgyát olyan állapotban visszaadni, hogy azon a rendeltetésszerű, művelési ágának megfelelő gazdálkodás azonnal folytatható legyen
* az ingatlanon a zavartalan gazdálkodáshoz szükséges értéknövelő beruházások költségeit a kölcsönvevő köteles viselni, melyet a szerződés megszűnését követően nem követelhet a kölcsönadótól
* az ingatlanon építményt elhelyezni, művelési ágát megváltoztatni a kölcsönadó írásbeli engedélyével lehet
* kölcsönvevő köteles a kölcsönadó előzetes írásbeli hozzájárulását kérni minden a haszonkölcsön időszakára hatással bíró rövid- vagy hosszú távú kötelezettségvállalással járó támogatás igénybevétele előtt
* kölcsönvevő gyakorolja az ingatlan vonatkozásában a halgazdálkodási jogokat, mellyel összefüggésben különösen köteles többek között a vízjogi fennmaradási engedély megszerzésére, halgazdálkodási terv készítésére és engedélyeztetésére
* kölcsönvevő a megosztást megelőzően a Karcag, külterület 01121hrsz-ú, a megosztást követően Karcag, külterület 01118/2 hrsz-ú 2. pontban meghatározott halastó haszonbérleti jogát 1996. június 1-től, az ingatlanhoz kapcsolódó halászati és horgászati jogot 2007. október 31-től gyakorolja
* kölcsönvevő köteles a halgazdálkodási tervben előírtak szerint a halállományokat telepítésekkel szinten tartani és fejleszteni
* kölcsönvevő köteles a vízi életközösség biológiai sokféleségét fenntartani, a vízi élőhelyeket és a természeti környezetet megóvni,
* kölcsönvevő köteles a halászati őrzést és a halvédelmet hatékonyan működtetni,
* kölcsönvevő köteles a halgazdálkodási vízterületen elhelyezkedő vízilétesítmények rendeltetésszerű üzemeltetéséhez fűződő vízgazdálkodási szempontok figyelembe vételére, és az egyéb társadalmi, gazdasági közérdeket figyelembe venni
* egyebekben a Polgári Törvénykönyvről szóló 2013. évi V. törvény idevonatkozó rendelkezései az irányadóak

1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonkölcsön szerződést.

Felelős: Dobos László polgármester

Határidő: 2018. március 1.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László jogi referens

Határidő:2018. március 31.

1. A Képviselő-testület jelen határozatával hatályon kívül helyezi a téglagyári halastó Nagykun Horgász Egyesület részére történő haszonkölcsönbe adásáról szóló 179/2014. (VIII.13.) „kt.” számú határozatát.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Nagykun Horgász Egyesület 5300 Karcag, Ágota u. 18.

|  |  |
| --- | --- |
| **13. napirendi pont:** | Javaslat a Karcag, Széchenyi István sugárút 83. C. épület fsz. 4. alatti 33,68 m2  alapterületű önkormányzati bérlakás pályázat útján történő bérbeadására |

**Dobos László polgármester:** Elmondta, hogy a napirendi pontban szereplő önkormányzati tulajdonban lévő a lakás jelenleg üresen áll. Javasolta a lakás bérlőjének pályázat útján történő kiválasztását a lakásra pályázat kiírását. A bérbeadásnak jogszabályi akadálya nincs. A szakbizottság egyébként megtárgyalta, és elfogadta a javaslatot.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a Karcag, Széchenyi István sugárút 83. C. épület fsz. 4. alatti 33,68 m2  alapterületű önkormányzati bérlakás pályázat útján történő bérbeadására

vonatkozó javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**45/2018. (II.22.) „kt.” sz. h a t á r o z a t**

**a Karcag, Széchenyi István sugárút 83. C. épület fsz. 4. alatti 33,68 m2  alapterületű önkormányzati bérlakás pályázat útján történő bérbeadásáról**

Karcag Városi Önkormányzat Képviselő-testülete a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendeletének (a továbbiakban: Lakásrendelet) 2. § (1) bekezdés a) pontjában biztosított jogkörében eljárva, továbbá a 4. § (1) bekezdése alapján az alábbiak szerint dönt:

1. Karcag Városi Önkormányzat pályázat útján bérbe adja a tulajdonában lévő alábbi ingatlanát.
2. Az ingatlan adatai:

Helye: Karcag, Széchenyi István sugárút 83. C épület fsz. 4.

Helyrajzi száma: 5748

Művelési ága: lakóház, udvar

Alapterülete: 9504 m2-ből 33,68 m2 kerül bérbeadásra a lakáshoz tartozó udvarral (1 szoba, hálófülke, előszoba, főzőfülke, kamraszekrény, fürdőszoba-WC helyiségekből áll)

Komfortfokozata: komfortos

A lakás bérbeadása: megtekintett állapotában.

1. A pályázat nyertese a lakás bérleti jogát 2 év időtartamra szerzi meg.
2. A pályázati kiírás tartalmának és a pályázatok tartalmának meghatározása, valamint a pályáztatással kapcsolatban követendő eljárás a Lakásrendelet 4. § (1-12) bekezdése alapján történik.
3. A pályázati határidő eredménytelen letelte esetén a pályázatok benyújtásának határideje mindaddig 20-20 nappal hosszabbodik, amíg pályázat nem érkezik, vagy amíg a pályázatot Karcag Városi Önkormányzat Képviselő-testülete (a továbbiakban: Képviselő-testület) lezárja.
4. A Képviselő-testület felkéri Karcag Városi Önkormányzat Polgármesterét a pályázati kiírás összeállítására, közhírelésére és a pályázatok elbírálásának előkészítésére.
5. A Képviselő-testület felkéri a Karcagi Polgármesteri Hivatal Igazgatási és Szociális Irodáját a szükséges intézkedések megtételére.

Felelős: Dr. Bukács Annamária irodavezető

Határidő: azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda helyben
5. Karcagi Polgármesteri Hivatal, Igazgatási és Szociális Iroda, helyben
6. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.

|  |  |
| --- | --- |
| **14. napirendi pont:** | Jelentés a lejárt határidejű határozatok végrehajtásáról |

**Dobos László polgármester:** Elmondta, hogy 10 darab jelentés található a kiküldött anyagban, összevont vitára és szavazásra kerül sor.

Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Tartózkodás, illetve nemleges szavazat nem volt.

**46/2018. (II.22.) „kt” sz. h a t á r o z a t**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályban tartja:**

1. a 234/2017. (IX.27.) „kt.” sz. határozatot - a 2018. évi Bursa Hungarica Felsőoktatási Önkormányzati Ösztöndíjpályázathoz való csatlakozásra és a pályázathoz költségvetési előirányzat biztosításáról -,
2. a 295/2017. (XI.29.) „kt.” sz. határozatot - a Karcag, Dózsa György út 29. szám alatti ingatlan a Magyar Agrár-, Élelmiszergazdasági és Vidékfejlesztési Kamara részére történő részbeni bérbeadásáról -,
3. a 327/2017. (XII.14.) „kt.” sz. határozat / 4/2017. (XII.14.) „tgy” sz. határozatot - a Nagykun Víz- és Csatornamű Kft. részére nyújtott tagi kölcsön részbeni elengedéséről -,
4. a 329/2017. (XII.14.) „kt.” sz. határozatot - a Karcag, Táncsics Mihály körút 46. szám alatt található 60,72 m2 alapterületű önkormányzati bérlakás Csörögi Zsuzsanna Mária részére történő bérbeadásáról -,
5. a 330/2017. (XII.14.) „kt.” sz. határozatot - a Karcag, Kinizsi utca 46. szám alatt található 57 m2 alapterületű önkormányzati bérlakás Császárné Kály Viola részére történő bérbeadásáról -,

**Hatályon kívül helyezi:**

1. a 282/2008. (VI.05.) „kt.” sz. határozatot - a Karcag, Széchenyi sgt. 67/C. II/12. sz. alatti önkormányzati bérlakás Gyökeres Éva részére történő bérbeadásáról -,
2. a 37/2014. (II.27.) „kt.” sz. határozatot - a Karcag, Széchenyi sgt. 87. szám alatti önkormányzati bérlakás Kiss András részére történő bérbeadásáról, és a pályázat lezárásáról szóló 37/2014. (II.27.) „kt.” sz. határozat hatályon kívül helyezéséről -,
3. a 241/2015. (X.29.) „kt.” sz. alaphatározat és az azt módosító 212/2017 (VI.29.), „kt.” sz. határozatot - a Karcag, Dózsa György út 29. szám alatti nem lakás céljára szolgáló helyiség Karcagi Nagykun Gazdakör részére történő pályázaton kívüli bérbeadásáról -,
4. a 260/2017. (X. 26.) „kt.” sz. határozatot - az Országos Mentőszolgálat Alapítvány támogatásáról -.
5. a 299/2017. (XI.29.) „kt.” sz. határozatot - a Karcag belterületi 6779/1 hrsz-ú ingatlan Halmai György és neje részére történő értékesítéséről -,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Dobos László polgármester
6. Rózsa Sándor jegyző
7. Dr. Bukács Annamária irodavezető
8. Szabóné Bóka Réka költségvetési csoportvezető

**Dobos László polgármester:** Bejelentette, hogy a 15-től 16-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés megtárgyalásának a végére értek, a testület nyilvános ülés keretében folytatja munkáját.

Felkérte Rózsa Sándor jegyző urat, hogy a március havi **előzetes programok**ról adjon tájékoztatást.

**Rózsa Sándor jegyző:**

* **Február 23-án** tartja farsangi ünnepségéta Cigány Nemzetiségi Önkormányzat az Ifjúsági Házban.
* **Február 26-án** abérletes színházi sorozat 3. előadására várják a színházkedvelőket a Déryné Kulturális Központba. A Veres1Színház Neil Simon *Női furcsa pár* című vígjátékát mutatja be.
* **Március 2-án** *A szakképzés jövője – a jövő szakképzése* címmel rendez konferenciát a Karcagi Szakképzési Centruma Déryné Kulturális Központban.
* **Szintén március 2-án** a Világjárók sorozatban Fazekas Róbert mesél japán útjáról az Ifjúsági Házban.
* **Március 3-án** jótékonysági szakma bált szervez a „SZAKI” 2000 Alapítvány a Déryné Kulturális Központban.
* **Március 9-én** szépségversenyt rendez az óvodáskorúak számára a Cigány Nemzetiségi Önkormányzat az Ifjúsági Házban.
* **Március 11-én** Nőköszöntő Nótagálára várják a Déryné Kulturális Központbaa nótaszó kedvelőit.
* **Március 14-én** az 1848-1849-es forradalom és szabadságharc hőseire és eseményeire emlékeznek.
* **15 órától** a Déryné Kulturális Központban a Szolnoki Szimfonikus Zenekar ünnepi koncertjére várják az ünneplőket. Vezényel: Izaki Maszahiro.
* A hangverseny után zenés menet indul a Nagykun Honvédbanda és a Kováts Mihály Huszárbandérium felvezetésével az Országzászlóhoz.
* Ezutána városban működő pártok, intézmények, civil szervezetek vezetői és képviselői a Petőfi- és Kossuth-szobornál koszorúzással tisztelegnek a hősök emléke előtt. Ünnepi beszédet mond dr. Fazekas Sándor földművelésügyi miniszter, országgyűlési képviselő.
* Ezt követően fáklyás felvonulás indul a Városháza előtti térről.
* **Március 22-én, 27-én és 28-án** *Csigabiga palota* címmel rendez mesemondó versenyt a Déryné Kulturális Központ.
* **Március 23-án** a „Mindig Van Remény” Daganatos Betegekért Alapítvány szervezésében Csongrádi Kata *Sissy és én* című monomusicaljét láthatják a Déryné Kulturális Központban.
* **Március 24-én** a Madarász Imre Egyesített Óvoda *Aprólábak Néptánc Gálájára* várják az érdeklődőket a Déryné Kulturális Központba.
* **Március 26-án** abérletes színházi sorozat 4. előadására várják a színházkedvelőket. A Veres1Színház a *Hajszál híján Hollywood* című darabot mutatja be.

**Dobos László polgármester:** Ismertette, hogy legközelebb, munkaterv szerint

**2018. március 29-én (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  |  |
|  |  |
| **(: Dobos László :)** | **(: Rózsa Sándor :)** |
| polgármester | jegyző |